
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1280 


10 Σεπτεμβρίου 2003 


ΑΠΟΦΑΣΕΙ Σ 

Αριθ. 9803/ΕΦΑ 2294 

Κύρωση του Κανονισμού Δημοπράτησης Ανάθεσης και 
Εκτέλεσης υπηρεσιών και προμηθειών της εταιρίας 
Εθνικό Δίκτυο Έρευνας και Τεχνολογίας Α.Ε. με δια¬ 
κριτικό τίτλο «ΕΔΕΤ». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1 Της οδηγίας 92/50/ΕΟΚτου Συμβουλίου για τον συ¬ 
ντονισμό των διαδικασιών σύναψης δημοσίων συμβάσε¬ 
ων υπηρεσιών. 

1.2 Της οδηγίας 93/36/ΕΟΚ του Συμβουλίου περί συ¬ 
ντονισμού των διαδικασιών για την σύναψη συμβάσεων 
δημοσίων προμηθειών. 

1.3 Της οδηγίας 97/52/ΕΚ για τηντροποποίηση των οδη¬ 
γιών 92/50 και 93/36. 

1.4 Της οδηγίας 89/665/ΕΟΚ του Συμβουλίου για τον 
συντονισμό των νομοθετικών, κανονιστικών και διοικητι¬ 
κών διατάξεων περί της εφαρμογής των διαδικασιών προ¬ 
σφυγής στον τομέα της σύναψης συμβάσεων κρατικών 
προμηθειών και δημοσίων έργων. 

1.5 Της οδηγίας 2001/78/ΕΚ για την τροποποίηση του 
παραρτήματος IV της οδηγίας 93/36/ΕΟΚ του Συμβουλί¬ 
ου, των παραρτημάτων IV, V, και VI της οδηγίας 
93/37/ΕΟΚτου Συμβουλίου, των παραρτημάτων III και IV 
της οδηγίας 92/50/ΕΟΚτου Συμβουλίου, όπωςτροποποι- 
ήθηκαν από την οδηγία 97/52/ΕΚ, καθώς και των παραρ¬ 
τημάτων XII έως και XV, XVII και XVIII της οδηγίας 
93/38/ΕΟΚ του Συμβουλίου, όπως τροποποιήθηκε από 
την οδηγία 98/4/ΕΚ. 

1.6 Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/85), όπως συμπληρώθη¬ 
κε με το άρθρο 27 του Ν. 2081/92 (ΦΕΚ 154/Α/92) και τρο¬ 
ποποιήθηκε με το άρθρο 1 του Ν. 2469/97. 

1.7 Του Ν. 1599/96 «Σχέση κράτους πολίτη» (ΦΕΚ 
75/Α/96). 

1.8 Του Ν. 2522/97 «Δικαστική Προστασία κ.λπ.» (ΦΕΚ 
178/Α/97). 

1.9 Του Π.Δ. 370/95 «Προσαρμογή της ελληνικής νομο¬ 
θεσίας περί προμηθειών του Δημοσίου προς το Κοινοτικό 
Δίκαιο» (ΦΕΚ 199/Α/95). 


1.10 Του Π.Δ. 346/98 «Προσαρμογής της ελληνικής νο¬ 
μοθεσίας περί δημοσίων συμβάσεων υπηρεσιών προς το 
Κοινοτικό Δίκαιο» (ΦΕΚ 230/Α/98). 

1.11 Του Π.Δ. 18/00 «Τροποποίηση του Π.Δ.. 346/98 σε 
συμμόρφωση προς τις διατάξεις της οδηγίας 97/52/ΕΚ» 
(ΦΕΚ 15/Α/2000). 

1.12 Του Π.Δ. 105/2000 «Προσαρμογή της ελληνικής 
νομοθεσίας περί προμηθειών προς τις διατάξεις της οδη¬ 
γίας 97/52/ΕΚ * 1 (ΦΕΚ 100/Α/2000). 

1.13 Του Ν. 1514/85 «Ανάπτυξη της Επιστημονικής και 
Τεχνολογικής Έρευνας» (ΦΕΚ Α13). 

1.14Τηςπαρ. 5του Άρθρου 5του Ν. 2919/2001 «Σύνδε¬ 
ση Έρευνας & Τεχνολογίας με την Παραγωγή και άλλες 
διατάξεις». 

2. Την Απόφαση της από 31/5/2002 45ης Συνεδρίας του 
Διοικητικού Συμβουλίου της ΕΔΕΤ Α.Ε. (Θέμα 8) 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Κυρώνουμε τον Κανονισμό Δημοπράτησης, Ανάθεσης 
και Εκτέλεσης υπηρεσιών και προμηθειών της εταιρίας 
Εθνικό Δίκτυο Έρευνας και Τεχνολογίας Α.Ε. με διακριτι¬ 
κό τίτλο «ΕΔΕΤ» που έχει ως εξής: 

ΚΑΝΟΝΙΣΜΟΣ 

ΔΗΜΟΠΡΑΤΗΣΗΣ, ΑΝΑΘΕΣΗΣ ΚΑΙ ΕΚΤΕΛΕΣΗΣ 
ΠΡΟΜΗΘΕΙΩΝ ΚΑΙ ΥΠΗΡΕΣΙΩΝ 
ΤΗΣ ΕΔΕΤ Α.Ε. 

ΚΕΦΑΛΑΙΟ Α' 

ΓΕΝΙΚΟΙ ΟΡΟΙ 

Αρθρο 1 

Αντικείμενο του Κανονισμού 

Αντικείμενο του παρόντος Κανονισμού αποτελεί ο καθο¬ 
ρισμός των αρχών και η ρύθμιση του νομικού πλαισίου δη¬ 
μοπράτησης, ανάθεσης και εκτέλεσης υπηρεσιών και 
προμηθειώνπου διενεργεί η Εταιρία με την επωνυμία Εθνι¬ 
κό Δίκτυο Έρευνας & Τεχνολογίας Α.Ε. (εφεξής «ΕΔΕΤ») 
για την κάλυψη ιδίων αυτής αναγκών καθώς και για λογα¬ 
ριασμό τρίτων φορέωντου δημοσίου ή του ευρύτερου δη¬ 
μόσιου τομέα, στο πλαίσιο των δραστηριοτήτων της σύμ¬ 
φωνα με τις διατάξεις του ιδρυτικού της προεδρικού δια¬ 
τάγματος 29/1998 (ΦΕΚ34/Α/1998), όπως τροποποιήθηκε 
και ισχύει με το προεδρικό διάταγμα 308/2001 (ΦΕΚ 
209/Α/2001) και τις τυχόν τροποποιήσεις του. 

Άρθρο 2 

Πεδίο Εφαρμογής 

1. Στις διατάξεις του παρόντος Κανονισμού υπάγονται 
όλες οι αναθέσεις και εκτελέσεις υπηρεσιών και προμη¬ 
θειών που διενεργεί η ΕΔΕΤ καθώς και οι συμβάσεις που 
συνάπτονται από αυτήν στο πλαίσιο των συγκεκριμένων 
δραστηριοτήτων της. Στις διατάξεις του παρόντος Κανο¬ 
νισμού υπάγεται το σύνολο των συμβαλλομένων με την 
ΕΔΕΤ και των εμπλεκομένων με τις ανατεθείσες συμβά¬ 
σεις προσώπων και φορέων. 

2. Ως προμήθειες αγαθών και προϊόντων νοούνται εν¬ 
δεικτικά κατά τον παρόντα κανονισμό: 

• προμήθεια αναλώσιμων ειδών 

• προμήθεια ηλεκτρονικού εξοπλισμού και συστημά¬ 
των ή μέσων πληροφορικής και επικοινωνίας 

• προμήθεια των αγαθών και προϊόντων που είναι απα¬ 
ραίτητα για τη λειτουργία της ΕΔΕΤ και την υλοποίη¬ 
ση των προγραμμάτων και έργων που αυτή αναλαμ¬ 
βάνει. 

• Οι υπηρεσίες που έχουν άμεση σχέση με την προμή¬ 
θεια των πιο πάνω αγαθών και προϊόντων, όπως εν¬ 
δεικτικά και όχι περιοριστικά, επιθεώρηση, μεταφο¬ 
ρά, ασφαλίσεις αυτών. 

• Αγορές ακινήτων. 

3. Ως υπηρεσίες νοούνται ενδεικτικά κάθε είδους εργα- 
σίαπου ανατίθεται απάτην ΕΔΕΤ σετρίτους με βάση αντί¬ 
στοιχη σύμβαση που καθορίζει το αντικείμενο, τους 
όρους καιτις προϋποθέσεις παροχής της εργασίας. Στην 
έννοια της Υπηρεσίας περιλαμβάνονται επίσης οι Μελέ¬ 
τες, Συμβουλευτικές Υπηρεσίες και Εμπειρογνωμοσύνες. 

4. Ως μελέτες νοούνται ενδεικτικά κάθε εργασία που πε¬ 
ριλαμβάνει έρευνα, ανάλυση, επεξεργασία, σχεδίασμά ή 
σύνθεση στοιχείων, έχει συγκεκριμένο αντικείμενο, προ¬ 
διαγραφή και διάρκεια, και στοχεύει στην παραγωγή τεκ¬ 
μηριωμένων συμπερασμάτων και εισηγήσεων δράσης σε 
συγκεκριμένο τομέα. 

5. Μισθώσεις κινητών, ακινήτων και εγκαταστάσεων, 
καθώς και χρηματοδοτικές μισθώσεις, πραγματοποιού¬ 
νται σύμφωνα με το άρθρο 12 του παρόντος κανονισμού 
και τις σύμφωνα με αυτό ειδικότερα αναφερόμενες δια¬ 
κρίσεις. 

6. Σε όλα τα αναφερόμενα στον παρόντα κανονισμό πο¬ 
σά και όρια δεν υπολογίζεται ο επ’ αυτών Φ.Π.Α., καθώς 
και κάθε άλλος φόρος, ή τέλος, ή χαρτόσημο. 

Άρθρο 3 

Εφαρμοστέες αρχές 

Ο παρών Κανονισμός διέπεται ιδίως από τις ακόλουθες 
γενικές αρχές: 

Α. Αρχή της διαφάνειας - Εγγύηση του ελεύθερου αντα¬ 
γωνισμού. 

Οι διατάξεις του παρόντος που αφορούν τη σύναψη των 
συμβάσεων της ΕΔΕΤ διέπονται από την αρχή της διαφά¬ 
νειας και της εγγύησης του ελεύθερου ανταγωνισμού. Ο 
Κανονισμός εφαρμόζεται, χωρίς διακρίσεις, σε όλους τους 
ενδιαφερομένους να αναλάβουν την εκτέλεση ορισμένης 
σύμβασης. Η ΕΔΕΤ καιτα όργανα αυτής δεν επιτρέπεται να 
προβαίνουν σε κανενός είδους διακρίσεις αναφορικά με 
τις σχετικές αναθέσεις ή τους διαγωνισμούς. Η αξιολόγη¬ 
ση των προσφορών γίνεται με όρους ισότιμους, κατά τρό¬ 
πο ώστε να διασφαλίζεται η επιλογή της άριστης προσφο¬ 
ράς για την εκπλήρωση του σκοπού της ΕΔΕΤ. 


Β. Αρχή της αποτελεσματικότητας και της προώθησης 
της έρευνας και της ανάπτυξης. 

Η σύναψη και εκτέλεση των συμβάσεων της ΕΔΕΤ διέ- 
πονται από την αρχή της αποτελεσματικότητας προς δια¬ 
σφάλιση της απρόσκοπτης επίτευξης του σκοπού της 
ΕΔΕΤ. Η ΕΔΕΤ και όλοι οι συμβαλλόμενοι με αυτή ανα¬ 
γνωρίζουν, σε πνεύμα καλής πίστης, την ιδιαίτερη σημα¬ 
σία της επίτευξης των στόχων της για προώθηση της 
έρευνας και της ανάπτυξης και αναλαμβάνουν την υπο¬ 
χρέωση να ενεργούν προς αυτόν τον σκοπό. Οι υπαγόμε¬ 
νοι στον παρόντα Κανονισμό αναγνωρίζουν την αρχή αυ¬ 
τή και δεσμεύονται να μην ασκούν καταχρηστικά τα δικαι- 
ώματά τους, κατά τρόπο που παρεμποδίζει την εκτέλεση 
των συμβάσεων. 

Άρθρο 4 
Ορισμοί 

Στον παρόντα Κανονισμό οι κατωτέρω αναφερόμενοι 
όροι έχουν την έννοια που προβλέπεται στο παρόν άρ¬ 
θρο: 

Οικονομικός φορέας: κάθε παρέχων υπηρεσίες ή προ¬ 
μηθευτής, φυσικό ή νομικό πρόσωπο ή κοινοπραξία/ένω- 
ση αυτών, που προτίθεται να λάβει μέρος σε συγκεκριμέ¬ 
νο διαγωνισμό της ΕΔΕΤ σύμφωνα με τις διατάξεις του 
παρόντος Κανονισμού 

Ανάδοχος: κάθε οικονομικός φορέας, που επελέγει 
από την ΕΔΕΤ σύμφωνα με το άρθρο 5 του παρόντος. 

Ενδεικτική Προκήρυξη: η δημόσια έγγραφη γνωστο¬ 
ποίηση των κύριων χαρακτηριστικών των συμβάσεων 
υπηρεσιών και προμηθειών που προτίθεται να συνάψει η 
ΕΔΕΤ κατά τους επόμενους δώδεκα μήνες 

Προκήρυξη: η δημόσια έγγραφη ανακοίνωση ενός δια¬ 
γωνισμού κατά τις διατάξεις του παρόντος Κανονισμού. 
Στην περίπτωση της κλειστής διαδικασίας, η προκήρυξη 
ταυτίζεται με την πρόσκληση για υποβολή αίτησης συμ¬ 
μετοχής 

Διακήρυξη:: το σύνολο των εντύπων και δεσμευτικών 
εγγράφων της ΕΔΕΤ που περιλαμβάνουν αναλυτικά τις 
προδιαγραφές του διαγωνισμού για την ανάθεση συγκε¬ 
κριμένης υπηρεσίας ή προμήθειας, ορίζοντας, επίσης, 
τους όρους και τις προϋποθέσεις διεξαγωγής της διαδι¬ 
κασίας, συμμετοχής στο διαγωνισμό, αξιολόγησης και 
σύναψης της σχετικής σύμβασης 

Αρμόδιο όργανο της ΕΔΕΤ: το Διοικητικό Συμβούλιο ή 
άλλο εξουσιοδοτημένο από αυτό όργανο. 

ΚΕΦΑΛΑΙΟ Β' 

ΔΙΑΔΙΚΑΣΙΕΣ ΑΝΑΘΕΣΗΣ 

Αρθρο 5 

Τρόποι Επιλογής Αναδοχών 

1. Η ΕΔΕΤ μπορεί να προβαίνει στη διενέργεια των δια¬ 
γωνισμών και να πραγματοποιεί αυτούς εφαρμόζοντας, 
κατά περίπτωση, μία από τις ακόλουθες διαδικασίες, 
όπως προβλέπεται από τις Οδηγίες της Ευρωπαϊκής 
Ένωσης και τις διατάξεις του παρόντος κανονισμού για 
την προκήρυξη διαγωνισμών, να προβαίνει σε διαπραγ¬ 
μάτευση ή απευθείας ανάθεση, με σκοπό τη σύναψη συμ¬ 
βάσεων προμηθειών ή υπηρεσιών. 

2. Οι διαγωνισμοί διακρίνονται: α) σε ανοικτούς στους 
οποίους μπορούν να υποβάλλουν προσφορά όλοι οι εν¬ 
διαφερόμενοι, β) σε κλειστούς στους οποίους μπορούν 
να υποβάλλουν προσφορά μόνον εκείνοι οι οποίοι καλού- 

νται για τον σκοπό αυτόν από την ΕΔΕΤ είτε με πρόσκλη¬ 
ση προς τους προμηθευτές ή παρέχοντες υπηρεσίες που 
είναι γραμμένοι στο μητρώο οικονομικών φορέων της 
ΕΔΕΤ, που θα έχει καταρτιστεί σύμφωνα με τις κείμενες 
διατάξεις, είτε μετά από προηγούμενη δημοσίευση και 
προεπιλογή και γ) σε πρόχειρους για προμήθεια ειδών ή 
υπηρεσιών, των οποίων η δαπάνη αντιστοιχεί σε προϋπο¬ 
λογισμό για τις προμήθειες ή και τις υπηρεσίες το όριο 
του οποίου είναι μικρότερο από αυτό που ορίζει κάθε φο¬ 
ρά η κοινοτική νομοθεσία περί δημοσίων συμβάσεων 
προμηθειών ή/και υπηρεσιών ανάλογα για ανοικτούς ή 
κλειστούς διαγωνισμούς. 

3. Διαδικασία με διαπραγμάτευση στις περιπτώσεις που 
προβλέπει η κοινοτική νομοθεσία, καθώς και σε όσες πε¬ 
ριπτώσεις επιλεγεί η συγκεκριμένη διαδικασία από το αρ¬ 
μόδιο όργανο της ΕΔΕΤ, όπου η ΕΔΕΤ απευθύνεται σε 
υποψήφιους αναδόχους της επιλογής της και διαπραγ¬ 
ματεύεται τους όρους σύναψης σύμβασης με έναν ή πε¬ 
ρισσότερους από αυτούς. 

4. Απευθείας ανάθεση στο πλαίσιο της οποίας η ΕΔΕΤ, 
αναθέτει απευθείας σε οικονομικό φορέα της επιλογής 
της την εκτέλεση ορισμένης σύμβασης, για ποσά το όριο 
των οποίων καθορίζεται κάθε φορά από την οικεία Υπουρ¬ 
γική Απόφαση που αναφέρεται στο άρθρο 6 παρ. 1 του ν. 
1514/85. Η εξειδίκευση της εν λόγω απόφασης γίνεται κά¬ 
θε φορά με απόφαση του Διοικητικού Συμβουλίου της 
ΕΔΕΤ. 

5. Σε περίπτωση δημοπράτησης μελέτης με το σύστημα 
του διαγωνισμού μελετών, η ΕΔΕΤ αποσκοπεί να εξα¬ 
σφαλίσει μελέτες, οι οποίες επιλέγονται από Κριτική Επι¬ 
τροπή με ή χωρίς την απονομή χρηματικών βραβείων, 
σύμφωνα με τα ειδικότερα οριζόμενα στην διακήρυξη. 
Όταν απαιτείται από τους συμμετέχοντες στον διαγωνι¬ 
σμό να διαθέτουν ένα συγκεκριμένο επαγγελματικό προ¬ 
σόν, τουλάχιστον το ένα τρίτο των μελών της Κριτικής 
Επιτροπής πρέπει να διαθέτει το ίδιο ή ισοδύναμο προ¬ 
σόν. Ο διαγωνισμός μελετών μπορεί να απευθύνεται σε 
όλους τους ενδιαφερομένους που συγκεντρώνουν τα τυ¬ 
πικά προσόντα (ανοικτός) ή σε συγκεκριμένο αριθμό υπο¬ 
ψηφίων που καλού νται για τον σκοπό αυτόν από την ΕΔΕΤ 
(κλειστός). Ο αριθμός των υποψηφίων που καλούνται να 
συμμετάσχουν στον διαγωνισμό πρέπει να λαμβάνει υπό¬ 
ψη την ανάγκη εξασφάλισης πραγματικού ανταγωνι¬ 
σμού, σε καμία δε περίπτωση δεν επιτρέπεται να είναι μι¬ 
κρότερος από τρεις (3). 

6. Οι προμήθειες αγαθών και προϊόντων που αφορούν 
ενδεικτικά σε είδη γραφικής ύλης, ηλεκτρονικό εξοπλι¬ 
σμό (υλικό, λογισμικό, αναλώσιμα), εξοπλισμό θέρμαν¬ 
σης και φωτισμού, έπιπλα, είδη καθαριότητας και λοιπά 
συναφή είδη, εγκρίνονται, αποφασίζονται, διενεργούνται 
και πραγματοποιούνται από τα εκάστοτε αρμόδια κατά 
γενική ή ειδική εξουσιοδότηση του Διοικητικού Συμβουλί¬ 
ου όργανα. 

Άρθρο 6 

Ενδεικτική Προκήρυξη 

Η ΕΔΕΤ δύναται να γνωστοποιεί με Ενδεικτική Προκή¬ 
ρυξη, η οποία δημοσιεύεται σύμφωνα μετά προβλεπόμε- 
να στην εκάστοτε ισχύουσα κοινοτική νομοθεσία, το τα¬ 
χύτερο δυνατό, μετά την έναρξη του οικονομικού της 
έτους, όλες τις συμβάσεις προμηθειών και υπηρεσιών, τις 
οποίες προτίθεται να συνάψει κατά τους δώδεκα επόμε¬ 


νους μήνες κατά κατηγορίες προϊόντων και υπηρεσιών, 
των οποίων η συνολική προϋπολογιζόμενη αξία είναι ίση 
ή μεγαλύτερη από το ποσό που ορίζει κάθε φορά η ισχύ- 
ουσα κοινοτική νομοθεσία περί δημοσίων συμβάσεων. 

Άρθρο 7 

Διαδικασίες Ανάθεσης 

1. Η απόφαση για τον τρόπο διενέργειας της προμήθειας 
ή της υπηρεσίας τους όρους της διακήρυξης και πρόσκλη¬ 
σης για υποβολή προσφοράς κάθε διαγωνισμού, ή της πρό¬ 
σκλησης για συμμετοχή και υποβολή προσφοράς για δια¬ 
πραγμάτευση ή απ’ ευθείας ανάθεση, τα λοιπά τεύχη, κα¬ 
θώς και η απόφαση για την τελική ανάθεση της προμήθειας 
ή υπηρεσίας λαμβάνεται, ανάλογα με το ύψος της προϋπο- 
λογιζόμενης αξίαςτης προς ανάθεση προμήθειας ή υπηρε¬ 
σίας, είτε από το Διοικητικό Συμβούλιο της ΕΔΕΤ, είτε από 
τα εκάστοτε αρμόδια κατ’ εξουσιοδότηση αυτού όργανα. 

2. Σκοπός της κάθε διαδικασίας ανάθεσης είναι η επιλο¬ 
γή και ανάδειξη του καταλληλότερου αναδόχου για την 
έγκαιρη, άρτια και την πλέον συμφέρουσα εκτέλεση της 
υπό ανάθεση υπηρεσίας ή προμήθειας. Η επιλογή της δια¬ 
δικασίας ανάθεσης γίνεται με τήρηση των όρων του πα¬ 
ρόντος και πλήρη διασφάλιση διαδικασιών διαφάνειας. 

3. Για τις συμβάσεις των οποίων ο προϋπολογισμός εί¬ 
ναι ίσος ή κατώτερος των 15.000 ευρώ χωρίς ΦΠΑ, η 
ΕΔΕΤ μπορεί να προσφύγει στον οικονομικό φορέα της 
επιλογής της χωρίς την υποχρέωση σύναψης σχετικής 
έγγραφης σύμβασης (αγορά με τιμολόγια). 

Άρθρο 8ο 

Ανοικτός Διαγωνισμός 

1. Δημοσιεύσεις 

1.1. Η προκήρυξη δημοσιεύεται: α) στην Επίσημη Εφη¬ 
μερίδα της Ευρωπαϊκής Ένωσης, εφόσον προβλέπεται 
από την σχετική ισχύουσα κοινοτική νομοθεσία, β) στο 
τεύχος Διακηρύξεων Δημοσίων Συμβάσεωντης Εφημερί¬ 
δας της Κυβερνήσεως, εφόσον αυτό προβλέπεται από 
την ισχύουσα νομοθεσία και γ) σε δύο (2) τουλάχιστον οι¬ 
κονομικές εφημερίδες και εφόσον το δημοπρατούμενο 
αντικείμενο αφορά στην επαρχία, η ανωτέρω προκήρυξη 
δημοσιεύεται επιπλέον σε μία τοπική εφημερίδα. 

1.2. Στις περιπτώσεις που προβλέπεται δημοσίευση και 
στην Εφημερίδα της Ευρωπαϊκής Ένωσης, η προκήρυξη 
αποστέλλεται στην Υπηρεσία Επισήμων Εκδόσεων της 
Ευρωπαϊκής Ένωσης και περιλαμβάνει όλα τα στοιχεία 
που προβλέπονται από την σχετική ισχύουσα κοινοτική 
νομοθεσία. 

1.3. Στις περιπτώσεις αυτές η δημοσίευση της προκή¬ 
ρυξης στον Ελληνικό Τύπο γίνεται μετά την αποστολή αυ¬ 
τής στην Υπηρεσία Επισήμων Εκδόσεωντης Ευρωπαϊκής 
Ένωσης προς δημοσίευση και δεν μπορεί να περιέχει 
πληροφορίες διάφορες από τις δημοσιευόμενες στην 
Επίσημη Εφημερίδα της Ευρωπαϊκής Ένωσης. 

1.4. Η προκήρυξη μπορεί επιπρόσθετα να δημοσιεύεται 
στο διαδίκτυο. 

2. Προθεσμίες υποβολής προσφορών 

2.1. Γιατις προμήθειες ή υπηρεσίες που εμπίπτουν στο 
πεδίο εφαρμογής της σχετικής ισχύουσας Κοινοτικής 
Νομοθεσίας περί δημοσίων συμβάσεων, η προθεσμία πα¬ 
ραλαβής των προσφορών δεν μπορεί να είναι μικρότερη 
από αυτή που ορίζεται κάθε φορά στην ισχύουσα κοινοτι¬ 
κή νομοθεσία 

2.2. Γιατις προμήθειες ή υπηρεσίες που δεν εμπίπτουν 
στο πεδίο εφαρμογής της σχετικής ισχύουσας Κοινοτι¬ 
κής Νομοθεσίας περί δημοσίων συμβάσεων, η προθεσμία 
παραλαβής των προσφορών δεν μπορεί να είναι μικρότε¬ 
ρη των 30 ημερών από την ημερομηνία της τελευταίας δη¬ 
μοσίευσης της προκήρυξης στον ελληνικό τύπο. Η προ¬ 
θεσμία παραλαβής των προσφορών που προβλέπεται 
στην παράγραφο αυτή μπορεί να αντικατασταθεί από 
προθεσμία επαρκούς διάρκειας, ώστε να επιτρέπει στους 
ενδιαφερομένους να υποβάλουν έγκυρες προσφορές και 
η οποία, κατά γενικό κανόνα, δεν θα είναι κατώτερη των 
15 ημερών. 

3. Στοιχεία Διακήρυξης. 

3.1. Το κείμενο και το περιεχόμενο της προκήρυξης και 
διακήρυξης εξειδικεύονται κάθε φορά από το αρμόδιο 
όργανο της ΕΔΕΤ και στην περίπτωση που ο διαγωνισμός 
αφορά σε συμβάσεις των οποίων ο προϋπολογισμός είναι 
ίσος ή ανώτερος από αυτόν με τον αντίστοιχο που προ¬ 
βλέπει η ισχύουσα κοινοτική νομοθεσία περί δημοσίων 
συμβάσεων, θα περιλαμβάνει κατ’ ελάχιστο τα προβλε- 
πόμενα στην εν λόγω νομοθεσία. 

3.2. Στη διακήρυξη ενδεικτικά περιλαμβάνονται οι «Γε¬ 
νικοί» και «Ειδικοί Όροι» του διαγωνισμού, οι οποίοι 
προσδιορίζουν στοιχεία όπως το είδος του, το αντικείμε¬ 
νό του, τις ζητούμενες ποσότητες, την προθεσμία υποβο¬ 
λής προσφορών, τις τεχνικές προδιαγραφές κ.λπ. 

3.3. Για την τροποποίηση των όρων της διακήρυξης ή 
της προκήρυξης, όταν αυτό καταστεί αναγκαίο από την 
αξιολόγηση νέων δεδομένων, απαιτείται έκδοση συμπλη¬ 
ρωματικής διακήρυξης. Στην περίπτωση αυτή η συμπλη¬ 
ρωματική διακήρυξη εγκρίνεται από το αρμόδιο όργανο 
της ΕΔΕΤ και απαιτείται η τήρηση των ίδιων κανόνων δη¬ 
μοσιότητας καθώς και των προθεσμιών που ακολουθήθη¬ 
καν για την αρχική διακήρυξη ή προκήρυξη. Στην περί¬ 
πτωση απλής παράτασης των προθεσμιών του διαγωνι¬ 
σμού χωρίς τροποποίηση των όρωντης διακήρυξης ή της 
προκήρυξης η προθεσμία παράτασης καθορίζεται κάθε 
φορά με απόφαση του αρμοδίου οργάνου της ΕΔΕΤ. 

3.4. Η διακήρυξη εφόσον ζητηθεί εγκαίρως παραδίδε- 
ται ή αποστέλλεται στους ενδιαφερομένους οικονομι¬ 
κούς φορείς μέσα σε έξι (6) εργάσιμες ημέρες από την 
παραλαβή της σχετικής αίτησης. 

3.5. Εφόσον ζητηθούν εγκαίρως από τους οικονομικούς 
φορείς συμπληρωματικές πληροφορίες ή διευκρινίσεις 
επί της διακήρυξης, αυτές παρέχονται από το αρμόδιο 
όργανο της ΕΔΕΤ το αργότερο έξι (6) ημέρες πριν απάτην 
ημερομηνία που έχει οριστεί για την υποβολή των προ¬ 
σφορών. 

Άρθρο 9ο 

Κλειστός Διαγωνισμός - Διαδικασία με διαπραγμάτευση 
με Δημοσίευση Προκήρυξης 

1. Δημοσιεύσεις 

Γ ια την αποστολή και δημοσίευση της περίληψης της 
διακήρυξης έχει εφαρμογή η παράγραφος 1 του άρθρου 
8 του παρόντος. 

2. Προθεσμίες υποβολής προσφορών 

Στην περίπτωση της ανάθεσης με κλειστή διαδικασία 
(κλειστός διαγωνισμός) ή με τη διαδικασία με διαπραγμά¬ 
τευση με δημοσίευση προκήρυξης, οι προθεσμίες διε¬ 
νέργειας των σχετικών διαδικασιών έχουν ως εξής: 

2.1. Για τις προμήθειες ή υπηρεσίες που εμπίπτουν στο 
πεδίο εφαρμογής των σχετικής ισχύουσας κοινοτικής νο¬ 


μοθεσίας περί δημοσίων συμβάσεων, η προθεσμία παρα¬ 
λαβής των αιτήσεων συμμετοχής (α’ στάδιο) καθώς και η 
προθεσμία παραλαβής των προσφορών (β' στάδιο) δεν 
μπορεί να είναι μικρότερη από αυτή που ορίζεται κάθε φο¬ 
ρά στην ισχύουσα κοινοτική νομοθεσία περί δημοσίων 
συμβάσεων. 

2.2. Γ ιατις προμήθειες ή υπηρεσίες που δεν εμπίπτουν 
στο πεδίο εφαρμογής της σχετικής ισχύουσας Κοινοτι¬ 
κής Νομοθεσίας περί δημοσίων συμβάσεων η προθεσμία 
παραλαβής των προσφορών δεν μπορεί να είναι μικρότε¬ 
ρη των20 ημερών από τηνημερομηνίατηςτελευταίας δη¬ 
μοσίευσης της προκήρυξης στον ελληνικό τύπο. Η προ¬ 
θεσμία παραλαβής των προσφορών που προβλέπεται 
στην παράγραφο αυτή μπορεί να αντικατασταθεί από 
προθεσμία επαρκούς διάρκειας, ώστε να επιτρέπει στους 
ενδιαφερομένους να υποβάλουν έγκυρες προσφορές και 
η οποία, κατά γενικό κανόνα, δεν θα είναι κατώτερη των 
ΙΟημερών. Γ ιατον καθορισμό των προθεσμιών αυτών συ¬ 
νυπολογίζονται και οι ημερομηνίες της αποστολήςτης έγ¬ 
γραφης πρόσκλησης και της τελευταίας ημερομηνίας για 
την υποβολή προσφοράς. 

3. Στοιχεία Διακήρυξης 

3.1. Στις περιπτώσεις του κλειστού διαγωνισμού και της 
διαδικασίας με διαπραγμάτευση με δημοσίευση προκή¬ 
ρυξης (διακήρυξης), ισχύουν όσαπεριγράφονται στις πα¬ 
ραγράφους 3.1,3.2 και 3.3. του άρθρου 8 του παρόντος. 

3.2 Στην περίπτωση κλειστού διαγωνισμού, η διακήρυ¬ 
ξη αποστέλλεται στους προεπιλεγέντες οικονομικούς 
φορείς ταυτόχρονα με την έγγραφη πρόσκληση για υπο¬ 
βολή προσφοράς 

3.3. Στην περίπτωση της κλειστής διαδικασίας, εφόσον 
ζητηθούν εγκαίρως από τους οικονομικούς φορείς συ¬ 
μπληρωματικές πληροφορίες ή διευκρινίσεις επίτης προ¬ 
κήρυξης αυτές παρέχονται από το αρμόδιο όργανο της 
ΕΔΕΤ το αργότερο έξι (6) ημέρες πριν από την ημερομη¬ 
νία που έχει οριστεί για την υποβολή των αιτήσεων συμ¬ 
μετοχής. 

Άρθρο 10ο 

Διαδικασία με διαπραγματεύσεις χωρίς δημοσίευση 
προκήρυξης 

1. Η διαδικασία σύναψης συμβάσεων προμηθειών και 
υπηρεσιών προϋπολογιζόμενης αξίας ίσης ή ανώτερης 
των ορίων που εμπίπτουν στις κοινοτικές οδηγίες περί δη¬ 
μοσίων συμβάσεων, με διαπραγματεύσεις χωρίς δημοσί¬ 
ευση προκήρυξης, αποτελεί εξαιρετική διαδικασία και δύ- 
ναται να εφαρμοστεί στις ακόλουθες περιπτώσεις: 

1.1. Εάν σε διαδικασία με προκήρυξη διαγωνισμού δεν 
υποβλήθηκε καμία προσφορά ή εάν από τις υποβληθεί- 
σες προσφορές δεν κρίθηκε καμία κατάλληλη από το αρ¬ 
μόδιο όργανο. Η περίπτωση αυτή ισχύει, εφόσον δεν 
έχουν τροποποιηθεί ουσιαστικά οι αρχικοί όροι της δια¬ 
κήρυξης. 

1.2. Γ ια προϊόντα ή υπηρεσίες, που κατασκευάζονται ή 
διατίθενται κατ’ αποκλειστικότητα ή έχουν ιδιάζουσα κα¬ 
ταλληλότητα ή που για λόγους τεχνικούς ή καλλιτεχνι¬ 
κούς κατασκευάζονται ή διατίθενται μόνο από ορισμένο 
προμηθευτή ή παρέχοντα υπηρεσίες. 

1.3. Γ ια προϊόντα ή υπηρεσίες για τα οποία η αλλαγή της 
πηγής προμήθειας ή της υπηρεσίας θα υποχρέωνε την 
ΕΔΕΤ να προμηθευτεί προϊόντα ή υπηρεσίες με διαφορε¬ 
τικά χαρακτηριστικά, που θα ήταν μη συμβατά με τα 

υπάρχοντα ή θα προκαλούσαν δυσανάλογες τεχνικές δυ¬ 
σχέρειες στη λειτουργία, συντήρηση, παροχή των υπαρ¬ 
χόντων. 

1.4. Για προϊόντα ή υπηρεσίες που έχουν χρηματιστη¬ 
ριακή τιμή ή που η νομοθεσία αποκλείει τη διενέργεια δια¬ 
γωνισμού ή που η προμήθειά τους ή παροχή τους αντί¬ 
στοιχα, χαρακτηρίζεται απόρρητη ή σχετίζεται με ουσιώ¬ 
δη συμφέροντα ασφάλειας του Κράτους. 

1.5. Σε περιπτώσεις επείγουσας ανάγκης οφειλόμενης 
σε απρόβλεπτες καταστάσεις ή σε περιπτώσεις επείγου¬ 
σας ανάγκης, όπου η έλλειψη προϊόντων ή υπηρεσιών εί¬ 
ναι δυνατόν να προκαλέσει σημαντική ζημία ή ασύμφορη 
διακοπή της λειτουργίας της ΕΔΕΤ και δεν υφίστανται τα 
χρονικά περιθώρια για τη διενέργεια ανοικτού ή κλειστού 
διαγωνισμού. 

1.6. Για συμβάσεις που ειδικές διατάξεις και ρυθμίσεις 
επιτρέπουν στην ΕΔΕΤ τη σύναψή τους με διαπραγμα¬ 
τεύσεις χωρίς τη δημοσίευση προκήρυξης, ανεξάρτητα 
από το ύψος της αξίας αυτών. 

1.7. Για προϊόντα ή υπηρεσίες, η προμήθεια και παροχή 
των οποίων, εντάσσεται και εξυπηρετείται από Συμφω- 
νίες-Πλαίσιο, που έχουν συναφθεί σύμφωνα με τον παρό¬ 
ντα κανονισμό. 

1.8. Γ ια αγορές ευκαιρίας ή σκοπιμότητας, όπως αυτές 
ορίζονται στις εκάστοτε ισχύουσες σχετικές διατάξεις και 
οδηγίες της Ευρωπαϊκής Ένωσης. 

1.9. Όταν υπάρχει ένας μοναδικός προμηθευτής ή ένας 
μοναδικός που παρέχει υπηρεσίες. Στην περίπτωση αυτή 
η πραγματοποίηση της προμήθειας ή υπηρεσίας αποφα- 
σίζεται από το Διοικητικό Συμβούλιο της ΕΔΕΤ. Στην από¬ 
φαση καθορίζονται τουλάχιστον το είδος, η ποσότητα, η 
αξία και η πηγή χρηματοδότησης. Περιπτώσεις μοναδι¬ 
κού προμηθευτή ή παρέχοντος υπηρεσίες θεωρούνται 
όσοι πληρούν είτε αθροιστικά είτε διαζευκτικά τα κάτωθι: 
α) μόνο αυτός δύναται να προμηθεύσει ή να παρέχει υπη¬ 
ρεσία (μονοπώλιο) και β) έχει αξιολογηθεί έναντι άλλων 
και έχει βρεθεί επανειλημμένα καλύτερος σε σχέση - ποι¬ 
ότητας - τιμής - υπηρεσίες συντήρησης. 

1.10. Για προμήθειες προϊόντων και για παροχή υπηρε¬ 
σιών που δεν υπάγονται στις πιο πάνω περιπτώσεις, αλλά 
για τις οποίες, κατά περίπτωση, το Διοικητικό Συμβούλιο 
ή τα εκτελεστικά όργανα της εταιρείας, μέσα στα πλαίσια 
των αρμοδιοτήτων τους και σύμφωνα με τις εκάστοτε 
ισχύουσες προβλέψεις της Ελληνικής Νομοθεσίας και 
των Οδηγιών της Ευρωπαϊκής Ένωσης, αποφασίζουν ότι 
αποτελούν εξαιρετικές περιπτώσεις και συντρέχουν ειδι¬ 
κοί προς τούτο λόγοι. 

2. Οι όροι διαπραγμάτευσης για τη σύναψη συμβάσεων 
προμηθειών ή υπηρεσιών, προϋπολογιζόμενης αξίας κά¬ 
τω των ορίων που εκάστοτε καθορίζει η κοινοτική νομο¬ 
θεσία περί δημοσίων συμβάσεων, καθώς και οι όροι της 
πρόσκλησης για την απ’ ευθείας ανάθεση εγκρίνονται κά¬ 
θε φορά από το αρμόδιο κατά περίπτωση όργανο της 
ΕΔΕΤ. 


Άρθρο 11ο 

Πρόχειρος Διαγωνισμός 

Ο Πρόχειρος Διαγωνισμός αποτελεί συνοπτική διαδικα¬ 
σία υποβολής προσφορών και διενεργείται είτε με τη δη¬ 
μοσίευση προκήρυξης στα πλαίσια της οποίας καλείται 
να υποβάλει προσφορά κάθε ενδιαφερόμενος που πλη- 
ροίτους όρουςτης, είτε με την αποστολή πρόσκλησης σε 


τρεις (3) τουλάχιστον οικονομικούς φορείς συναφείς με 
το δημοπρατούμενο αντικείμενο. Στην περίπτωση διεξα¬ 
γωγής πρόχειρου διαγωνισμού με προκήρυξη δημοσιεύ¬ 
εται σχετική πρόσκληση σε μία (1) τουλάχιστον ημερήσια 
εφημερίδα ευρείας κυκλοφορίας. Η προθεσμία υποβο¬ 
λής των προσφορών ορίζεται σε δέκα πέντε (15) ημέρες 
από την τελευταία δημοσίευση της σχετικής πρόσκλησης 
στον τύπο. 

Άρθρο 12ο 

Διαδικασίες Μίσθωσης 

1. Μισθώσειςτων οποίων η προϋπολογιζόμενη αξίατης 
σύμβασης δεν υπερβαίνει το ποσό των 45.000 ευρώ, 
πραγματοποιούνται σύμφωνα με τον τρόπο και τις διαδι¬ 
κασίες που κάθε φορά ορίζονται από τα εξουσιοδοτημέ¬ 
να από το Διοικητικό Συμβούλιο της ΕΔΕΤ προς τούτο όρ¬ 
γανα αυτής. 

2. Μισθώσειςτων οποίων η προϋπολογιζόμενη αξίατης 
σύμβασης είναι ανώτερη του ποσού των 45.000 ευρώ αλ¬ 
λά κατώτερη του ποσού που ορίζεται ως όριο από την κοι¬ 
νοτική νομοθεσία περί δημοσίων συμβάσεων για την 
εφαρμογή τους, πραγματοποιούνται σύμφωνα με τον 
τρόπο και τις διαδικασίες που καθορίζονται από το Διοι¬ 
κητικό Συμβούλιο της ΕΔΕΤ ή τα από αυτό εξουσιοδο¬ 
τούμενα προς τούτο όργανα αυτής. 

3. Μισθώσειςτων οποίων η προϋπολογιζόμενη αξίατης 
σύμβασης είναι ίση ή υπερβαίνει το ποσό που ορίζεται ως 
όριο από την κοινοτική νομοθεσία περί δημοσίων συμβά¬ 
σεων για την εφαρμογή τους, πραγματοποιούνται σύμ¬ 
φωνα με τους καθοριζόμενους στις παραγράφους 2.α, 
2.β και 3 του άρθρου 5 του παρόντος κανονισμού τρό¬ 
πους. 

4. Οι όροι πρόσκλησης για την εκδήλωση ενδιαφέρο¬ 
ντος εγκρίνονται από τα αρμόδια κατά τα ανωτέρω όργα¬ 
να της ΕΔΕΤ. 

Άρθρο 13 

Μητρώο Οικονομικών Φορέων 

Για συμβάσεις των οποίων ο προϋπολογισμός είναι μι¬ 
κρότερος των ορίων που θέτουν οι κοινοτικές διατάξεις 
περί δημοσίων συμβάσεων, η ΕΔΕΤ μπορεί να οργανώσει 
μητρώο οικονομικών φορέων και μπορεί να καλεί, μετά 
από σχετική πρόσκληση υποβολής προσφορών, όσους 
οικονομικούς φορείς περιλαμβάνονται στο μητρώο. Η 
διαδικασία κατάρτισης του Μητρώου, τα κριτήρια επιλο¬ 
γής των οικονομικών φορέων, η αναθεώρησή του κλπ. κα¬ 
θορίζονται από εσωτερικές ρυθμίσεις της ΕΔΕΤ, οι οποί¬ 
ες οφείλουν να τηρούν τις αρχές της διαφάνειας, της ίσης 
μεταχείρισης των υποψηφίων και της μη διάκρισής τους 
λόγω ιθαγένειας, καθώς και της μη νόθευσηςτου ελεύθε¬ 
ρου ανταγωνισμού. 

Γ ια συμβάσειςτων οποίων ο προϋπολογισμός είναι ίσος 
ή μεγαλύτερος των ορίων που θέτουν οι κοινοτικές δια¬ 
τάξεις περί δημοσίων συμβάσεων, η ΕΔΕΤ μπορεί να ορ¬ 
γανώσει μητρώο οικονομικών φορέων σύμφωνα με τα 
προβλεπόμενα στην εκάστοτε ισχύουσα κοινοτική νομο¬ 
θεσία. 

Άρθρο 14ο 
Συμφωνίες - Πλαίσιο 

1. Συμφωνία - Πλαίσιο είναι η συμφωνία μεταξύ της 
ΕΔΕΤ και ενός ή περισσοτέρων οικονομικών φορέων, η 

οποία αποσκοπεί στον καθορισμό των όρων των συμβά¬ 
σεων που πρόκειται να συναφθούν κατά τη διάρκεια συ¬ 
γκεκριμένης περιόδου, ιδίως όσον αφορά τις τιμές και κα¬ 
τά περίπτωση την ποσότητα. 

2. Η Συμφωνία - Πλαίσιο θεωρείται σύμβαση και εφαρ¬ 
μόζονται για τη σύναψή της οι διατάξεις του παρόντος κα¬ 
νονισμού. Καταρτίζεται μετά από ανοικτό ή κλειστό δια¬ 
γωνισμό ή με διαπραγματεύσεις. 

3. Όταν η ΕΔΕΤ έχει συνάψει Συμφωνία - Πλαίσιο σύμ¬ 
φωνα με τις διατάξεις του παρόντος κανονισμού, μπορεί 
να εφαρμόσει την παράγραφο 1.8 του άρθρου 10 κατά τη 
σύναψη των συμβάσεων που βασίζονται στη συμφωνία 
αυτή. 

Άρθρο 15 

Γενικοί Όροι Συμμετοχής στους Διαγωνισμούς 

1. Η ΕΔΕΤ μεριμνά ώστε να μπορούν να μετέχουν στο 
διαγωνισμό, χωρίς διακρίσεις και με τους ίδιους όρους 
που εφαρμόζονται για τους έλληνες διαγωνιζόμενους, οι 
ενδιαφερόμενοι οικονομικοί φορείς των κρατών μελών 
της Ευρωπαϊκής Ένωσης (ΕΕ) και του Ενιαίου Ευρωπαϊ¬ 
κού Χώρου (ΕΟΧ). 

2. Όταν ο προϋπολογισμός της δημοπρατούμενης προ¬ 
μήθειας ή υπηρεσίας είναι ίσος ή ανώτερος των ορίων 
που θέτουν οι κοινοτικές διατάξεις περί δημοσίων συμβά¬ 
σεων, η ΕΔΕΤ μεριμνά ώστε να μπορούν να μετέχουν στον 
διαγωνισμό, χωρίς διακρίσεις και με τους ίδιους όρους 
που εφαρμόζονται για τους έλληνες διαγωνιζομένους, 
εκτός των ανωτέρω οικονομικών φορέων, και οι ενδιαφε¬ 
ρόμενοι οικονομικοί φορείς χώρας-μέρους διμερούς ή 
πολυμερούς συμφωνίας με την ΕΕ και των χωρών που 
έχουν υπογράψει και κυρώσει τη Συμφωνία για τις Δημό¬ 
σιες Συμβάσεις (το τελευταίο υπό την προϋπόθεση ότι η 
συγκεκριμένη δημοπρατούμενη προμήθεια ή υπηρεσία 
εμπίπτει στο πεδίο εφαρμογής της ως άνω Συμφωνίας), 
εφόσον βέβαια διαθέτουν τα τυπικά και ουσιαστικά προ¬ 
σόντα που απαιτούνται από τη διακήρυξη. 

3. Περαιτέρω όροι συμμετοχής εξειδικεύονται και 
εγκρίνονται κάθε φορά από το αρμόδιο όργανο της ΕΔΕΤ 
και αναφέρονται στη διακήρυξη του συγκεκριμένου δια¬ 
γωνισμού. Σε περίπτωση, δε, που ο διαγωνισμός αφορά 
σε συμβάσεις των οποίων ο προϋπολογισμός είναι ίσος ή 
ανώτερος των ορίων που θέτουν οι κοινοτικές διατάξεις 
περί δημοσίων συ μβάσεων, συ νάδουν με τα προβλεπόμε- 
να στην εκάστοτε ισχύουσα κοινοτική νομοθεσία περί δη¬ 
μοσίων συμβάσεων. 

4. Η συμμετοχή στο διαγωνισμό γίνεται με ευθύνη του 
ενδιαφερομένου, ο οποίος εξ’ αυτού και μόνο του λόγου 
δεν αντλεί δικαίωμα αποζημίωσης. Η συμμετοχή του εξάλ¬ 
λου στον διαγωνισμό και σε κάθε φάση της διαδικασίας 
του συνεπάγεται πλήρη αποδοχή εκ μέρους του των όρων 
της διακήρυξης στο σύνολό τους. Η ΕΔΕΤ δε δεσμεύεται 
για την τελική ανάθεση της δημοπρατούμενης προμήθει¬ 
ας ή υπηρεσίας και, μετά από αιτιολογημένη εισήγηση του 
αρμόδιου οργάνου της, δικαιούται να την αναθέσει ή όχι, 
να ματαιώσει, αναβάλει ή επαναλάβειτην σχετική διαδικα¬ 
σία, χωρίς ουδεμία υποχρέωση για καταβολή αμοιβής ή 
αποζημίωσης εξ’ αυτού του λόγου στους συμμετέχοντες. 

Άρθρο 16 

Προσόντα και Δικαιολογητικά Συμμετοχής 

Οι οικονομικοί φορείς που ενδιαφέρονται να αναλά¬ 


βουν την εκτέλεση ορισμένης σύμβασης υπηρεσίας ή 
προμήθειας για λογαριασμό της ΕΔΕΤ υποχρεούνται να 
πληρούν και να αποδεικνύουν ορισμένες προϋποθέσεις 
επαγγελματικής επάρκειας, αξιοπιστίας, τεχνικής και 
χρηματοοικονομικής ικανότητας, σύμφωνα και μετά ειδι¬ 
κότερα οριζόμενα, αναλόγως του προϋπολογισμού της 
δημοπρατούμενης προμήθειας ή υπηρεσίας, στην ισχύ- 
ουσα κοινοτική νομοθεσία περί δημοσίων συμβάσεων, τις 
εφαρμοστέες εθνικές κανονιστικές διατάξεις και τη δια¬ 
κήρυξη του συγκεκριμένου διαγωνισμού. 

Η ΕΔΕΤ μεριμνά ώστε η έκταση των πληροφοριών που 
αναφέρονται στο παρόν άρθρο να μην υπερβαίνει το αντι¬ 
κείμενο της σύμβασης, να σέβεται δε τον εμπιστευτικό 
χαρακτήρα κάθε πληροφορίας που παρέχεται από τους 
οικονομικούς φορείς και να λαμβάνει υπόψη τα θεμιτά 
συμφέροντάτους σχετικά με την προστασία του απορρή¬ 
του που καλύπτει τεχνικά ή εμπορικά ζητήματα της επι¬ 
χείρησής τους. 

Άρθρο 17ο 
Εγγυήσεις 

1. Για τις συμβάσεις των οποίων ο προϋπολογισμός εί¬ 
ναι ίσος ή ανώτερος των ορίων που αναφέρονται στην 
σχετική κοινοτική νομοθεσία περί δημοσίων συμβάσεων, 
η ΕΔΕΤ ζητά από τους διαγωνιζόμενους να προσκομί¬ 
σουν εγγυήσεις. 

Για τις συμβάσεις των οποίων ο προϋπολογισμός είναι 
κατώτερος των ορίων που αναφέρονται στην σχετική κοι¬ 
νοτική νομοθεσία περί δημοσίων συμβάσεων η ΕΔΕΤ είναι 
δυνατόν να ζητά εγγυήσεις. 

2. Εγγύηση συμμετοχής στον διαγωνισμό 

2.1. Η εγγύηση αυτή εκδίδεται υπέρτου συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης εκτός εάν ορίζεται δια¬ 
φορετικό ποσοστό στη διακήρυξη ή την πρόσκληση. 

2.2. Όταν ο διαγωνισμός αφορά διάφορα υλικά ή τμή¬ 
ματα και επιτρέπεται από τη διακήρυξη η προσφορά με¬ 
ρικών από αυτά, γίνεται δεκτή προσφορά και στην περί¬ 
πτωση που η εγγύηση δεν καλύπτειτο προβλεπόμενο πο¬ 
σοστό της αξίας όλων των προσφερόμενων υλικών ή 
τμημάτων, αρκεί αυτή να καλύπτει το ποσοστό που ανα¬ 
λογεί στην αξία του ελάχιστου αριθμού υλικών ή τμημά¬ 
των που προβλέπεται από τη διακήρυξη, η, δε, κατακύ- 
ρωση περιορίζεται στα υλικά ή τμήματα που καλύπτονται 
από την εγγύηση. 

2.3. Προσφορές χωρίς εγγύηση ή χωρίς την προσήκου¬ 
σα, εγγύηση απορρίπτονται ως απαράδεκτες και δενλαμ- 
βάνονται υπόψη. 

3. Εγγύηση καλής εκτέλεσης της σύμβασης 

3.1. Ο οικονομικός φορέας στον οποίο έγινε η κατακύ- 
ρωση ή η ανάθεση υποχρεούται να καταθέσει εγγύηση 
καλής εκτέλεσης των όρων της σύμβασης, το ύψος της 
οποίας αντιστοιχεί σε ποσοστό 10% της συνολικής συμ¬ 
βατικής αξίας, χωρίς τον ΦΠΑ, εκτός εάν ορίζεται διαφο¬ 
ρετικά στη διακήρυξη ή την πρόσκληση. 

3.2. Εγγύηση μπορεί να ζητηθεί και στις περιπτώσεις 
απευθείας ανάθεσης ή διαπραγμάτευσης από τον επιλε- 
γέντα οικονομικό φορέα. 

3.3. Η εγγύηση κατατίθεται προ ή κατά την υπογραφή 
της σύμβασης. 

4. Εγγύηση προκαταβολής 

Με την υπογραφή της σύμβασης και εφόσον προβλέ- 

πεται από αυτήν χορηγείται στον οικονομικό φορέα προ¬ 
καταβολή σε ποσοστό μέχρι 50% της συνολικής συμβατι¬ 
κής αξίας, χωρίς ΦΠΑ. Η προκαταβολή χορηγείται με κα¬ 
τάθεση ισόποσης εγγύησης που θα περιλαμβάνει και όρο 
ότι καλύπτει και την καταβολή τόκων επί του ποσού της 
προκαταβολής, σε περίπτωση εκπρόθεσμης παράδοσης 
ή μη παράδοσης προϊόντος ή υπηρεσίας. 

5. Επιστροφή εγγυήσεων 

5.1. Η εγγύηση συμμετοχής που αφορά τον οικονομικό 
φορέα στον οποίο κατακυρώθηκε ή ανατέθηκε η σύμβα¬ 
ση, επιστρέφεται μετά την κατάθεση της προβλεπόμενης 
εγγύησης καλής εκτέλεσης και μέσα σε δέκα (10) ημέρες 
από την υπογραφή της σύμβασης. Οι εγγυήσεις των λοι¬ 
πών οικονομικών φορέων που έλαβαν μέρος στον διαγω¬ 
νισμό επιστρέφονται αμέσως μετά την παρέλευση δέκα 
(10) ημερών από την ημερομηνία ανακοίνωσης κατακύ- 
ρωσης ή ανάθεσης της προμήθειας ή υπηρεσίας και μό¬ 
νον εφόσον δεν έχουν υποβληθεί ενστάσεις. 

5.2. Η εγγύηση καλής εκτέλεσης και προκαταβολής επι- 
στρέφονται μετά την οριστική ποσοτική και ποιοτική πα¬ 
ραλαβή της προμήθειας ή της υπηρεσίας και ύστερα από 
την εκκαθάριση τωντυχόν απαιτήσεων από τους δύο συμ¬ 
βαλλόμενους. Σε περίπτωση που η προμήθεια ή η υπηρε¬ 
σία είναι διαιρετές, και η παράδοση γίνεται σύμφωνα με 
τη σύμβαση, τμηματικά, οι εγγυήσεις αποδεσμεύονται 
σταδιακά, ύστερα από γνωμοδότηση του αρμοδίου ορ¬ 
γάνου, κατά ποσό που αναλογεί στην αξία του μέρους της 
ποσότητας που παραλήφθηκε οριστικά. Εάν στο πρωτό¬ 
κολλο παραλαβής αναφέρονται παρατηρήσεις ή υπάρχει 
εκπρόθεσμη παράδοση, η παραπάνω σταδιακή αποδέ¬ 
σμευση γίνεται μετά την αντιμετώπιση, κατά τα προβλε- 
πόμενα, των παρατηρήσεων και του εκπρόθεσμου. 

6. Οι εγγυήσεις ανεξάρτητα από το όργανο που τις εκ¬ 
δίδει και τον τύπο που περιβάλλονται πρέπει απαραίτητα 
να περιλαμβάνουν και τα ακόλουθα: 

6.1. Την ημερομηνία έκδοσης. 

6.2. Τον εκδότη. 

6.3. Την υπηρεσία προς την οποία απευθύνονται. 

6.4. Τον αριθμό της εγγύησης. 

6.5. Το ποσό που καλύπτει η εγγύηση και με τη ρήτρα ότι 
καλύπτονται και τόκοι, σύ μφωνα μετά οριζόμενα στον πα¬ 
ρόντα κανονισμό. 

6.6. Την πλήρη επωνυμία και τη διεύθυνση του οικονο¬ 
μικού φορέα υπέρ του οποίου εκδίδεται η εγγύηση. 

6.7. Το αντικείμενο της σύμβασης τον τίτλο του σχετι¬ 
κού διαγωνισμού και την ημερομηνία διενέργειάς του, τη 
σχετική διακήρυξη 

6.8. Ότι η εγγύηση παρέχεται ανέκκλητα και ανεπιφύ¬ 
λακτα και ότι ο εκδότης παραιτείταιτου δικαιώματος της 
διαιρέσεως και διζήσεως. 

6.9. Ότι το ποσό της εγγύησης τηρείται στη διάθεση της 
ΕΔΕΤ και ότι θα καταβληθεί ολικά ή μερικά χωρίς καμία 
από μέρους του εκδότη αντίρρηση ή ένσταση και χωρίς 
ναερευνηθείτο βάσιμο ή μη της απαίτησης, μέσασετρεις 
(3) ημέρες από απλή έγγραφη ειδοποίηση. 

6.10. Ότι σε περίπτωση κατάπτωσης της εγγύησης, το 
ποσό της κατάπτωσης υπόκειται σε πάγιο τέλος χαρτο¬ 
σήμου. 

6.11. Το χρόνο ισχύος της εγγύησης (όπως προκύπτει 
από τη διακήρυξη). 

6.11.1. Ότι ο εκδότης της εγγύησης υποχρεούται να 
προβεί στην παράταση της ισχύος της εγγύησης ύστερα 


από απλό έγγραφο της ΕΔΕΤ. Το σχετικό αίτημα πρέπει 
να γίνει πριν από την ημερομηνία λήξης της εγγύησης. 

6.12. Ότι η εγγύηση επιστρέφεται μετά την οριστική πο¬ 
σοτική και ποιοτική παραλαβή του προϊόντος ή της υπη¬ 
ρεσίας και ύστερα από την εκκαθάριση των τυχόν απαι¬ 
τήσεων από τους δύο συμβαλλόμενους. Σε περίπτωση 
που το προϊόν ή η υπηρεσία είναι διαιρετό και η παράδο¬ 
ση γίνεται, σύμφωνα με τη σύμβαση, τμηματικά, η εγγύη¬ 
ση αποδεσμεύεται σταδιακά, ύστερα από γνωμοδότηση 
του αρμοδίου οργάνου, κατά ποσό που αναλογεί στην 
αξία του μέρους της ποσότητας που παραλήφθηκε ορι¬ 
στικά. Εάν στο πρωτόκολλο παραλαβής αναφέρονται πα¬ 
ρατηρήσεις ή υπάρχει εκπρόθεσμη παράδοση, η παρα¬ 
πάνω σταδιακή αποδέσμευση γίνεται μετά την αντιμετώ¬ 
πιση, κατά τα προβλεπόμενα, των παρατηρήσεων και του 
εκπρόθεσμου. 

6.13. Σε περίπτωση ένωσης οικονομικών φορέων οι εγ¬ 
γυήσεις περιλαμβάνουν και τον όρο ότι η εγγύηση καλύ¬ 
πτει τις υποχρεώσεις όλων των μελών της ένωσης. 

7. Οι εγγυήσεις υποχρεωτικά συντάσσονται στην Ελλη¬ 
νική γλώσσα ή αν δεν είναι συντεταγμένα στην Ελληνική 
γλώσσα, πρέπει να συνοδεύονται από επίσημη μετάφρα¬ 
σή τους, και εκδίδονται από πιστωτικά ή άλλα νομικά πρό¬ 
σωπα που έχουν κατά νόμο το δικαίωμα αυτό και λειτουρ¬ 
γούν νόμιμα στην Ελλάδα ή σε άλλο κράτος-μέλοςτης ΕΕ 
και του ΕΟΧ. Εφόσον, δε, πρόκειται για συμβάσεις των 
οποίων ο προϋπολογισμός είναι ίσος ή ανώτερος των 
ορίων που καθορίζει η κοινοτική νομοθεσία περί δημο¬ 
σίων συμβάσεων, οι εγγυήσεις μπορούν να προέρχονται 
και από τραπεζικό ή πιστωτικό ίδρυμα που λειτουργεί νό¬ 
μιμα σε χώρα-μέλος διμερούς ή πολυμερούς συμφωνίας 
με την ΕΕ ή χώρα που έχει υπογράψει και κυρώσει την 
Συμφωνία για τις Δημόσιες Συμβάσεις και έχει το σχετικό 
δικαίωμα έκδοσης εγγυήσεων. 

8. Εφόσον από τη διακήρυξη προβλέπεται εγγύηση κα¬ 
λής λειτουργίας, ο οικονομικός φορέας υποχρεούται να 
καταθέσει χρηματική εγγύηση πριν από την έναρξη του 
χρόνου καλής λειτουργίας. Η αξία, ο χρόνος ισχύος και 
κάθε ειδικότερος όρος της εγγύησης καθορίζονται στη 
διακήρυξη. 

9. Έντοκα γραμμάτια Δημοσίου: 

9.1. Οι τίτλοι των εντόκων γραμματίων του Δημοσίου γί¬ 
νονται δεκτοί στην ονομαστική τους αξία, ως εγγύηση 
συμμετοχής στους διαγωνισμούς. 

9.2. Σε περίπτωση που συντρέξουν οι οριζόμενες από 
τον παρόντα κανονισμό περιπτώσεις κατάπτωσης της εγ¬ 
γύησης συμμετοχής, γίνεται εκποίηση των εντόκων γραμ¬ 
ματίων του Δημοσίου στην αξία που αντιπροσωπεύουν 
κατά τον χρόνο της εκποίησής τους. 

9.3. Η επιστροφή των εντόκων γραμματίων του Δημοσί¬ 
ου γίνεται με παραλαβή τούτων από τον δικαιούχο ή 
εξουσιοδοτημένο εκπρόσωπό του με την υπογραφή σχε¬ 
τικού αποδεικτικού παραλαβής. 

Άρθρο 18ο 

Τεχνικές Προδιαγραφές 

1. Οιτεχνικές προδιαγραφές συγκεκριμένης υπηρεσίας 
ή προμήθειας περιλαμβάνονται στη διακήρυξη και στο 
κείμενο της σύμβασης που υπογράφεται μεταξύ της 
ΕΔΕΤ και του αναδόχου και αναφέρουν, τα απαιτούμενα 
χαρακτηριστικά της υπηρεσίας, του υλικού ή του προϊό¬ 
ντος ώστε να ανταποκρίνεται στην χρήση για την οποία 

προορίζεται. Οι τεχνικές προδιαγραφές μπορεί να περι¬ 
λαμβάνουν μεταξύ άλλων τα επίπεδα ποιότητας ή απόδο¬ 
σης, την ασφάλεια, τις διαστάσεις και τις απαιτήσεις που 
ισχύουν για το υλικό ή το προϊόν όσον αφορά την ποιότη¬ 
τα, την ορολογία, τις δοκιμές και τις μεθόδους δοκιμών 
και εφόσον απαιτείται την συσκευασία και την σήμανση. 
Με την επιφύλαξη των εθνικών υποχρεωτικών τεχνικών 
κανόνων και εφόσον οι κανόνες αυτοί συμβιβάζονται με 
το Κοινοτικό Δίκαιο, οι ως άνω τεχνικές προδιαγραφές κα¬ 
θορίζονται από την ΕΔΕΤ με παραπομπή είτε στα εθνικά 
πρότυπα που ισχύουν κατ’ εφαρμογή των αντίστοιχων ευ¬ 
ρωπαϊκών, είτε σε ευρωπαϊκές τεχνικές εγκρίσεις, είτε σε 
κοινές τεχνικές προδιαγραφές, όπως αυτές ορίζονται 
στην κοινοτική νομοθεσία περί δημοσίων συμβάσεων. 

2. Δεν επιτρέπεται η αναγραφή όρων στις διακηρύξεις 
και στις τεχνικές προδιαγραφές ή στο συμβατικό κείμενο, 
που να προσδιορίζουν προϊόντα ορισμένης κατασκευής ή 
προέλευσης ή μεθόδους επεξεργασίας, οι οποίες έχουν 
ως αποτέλεσμα να ευνοούν ορισμένους οικονομικούς φο¬ 
ρείς, εκτός των περιπτώσεων, κατά τις οποίες, οι προδια¬ 
γραφές αυτές δικαιολογούνται απόλυτα από τη φύση του 
υπό προμήθεια προϊόντος ή υπηρεσίας. 

3. Επίσης, δεν επιτρέπεται να αναφέρονται οι τεχνικές 
προδιαγραφές σε εμπορικά σήματα, διπλώματα ευρεσι¬ 
τεχνίας, τύπους ορισμένης προέλευσης ή καταγωγής, 
εκτός εάν υποχρεωτικά συνοδεύονται από τις λέξεις «ή 
ισοδύναμα», και εφόσοντο αντικείμενο της σύμβασης δεν 
μπορεί να περιγράφει αλλιώς σε προδιαγραφές που είναι 
επαρκώς ακριβείς και πλήρως κατανοητές για κάθε εν¬ 
διαφερόμενο. 

4. Οι τεχνικές προδιαγραφές περιλαμβάνουν και τις με¬ 
θόδους ποιοτικού ελέγχου των υλικών κατά την παραλα¬ 
βή προμηθειών. 

Άρθρο 19 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους, απορρίπτονται ως 
απαράδεκτες. 

Άρθρο 20 

Επιτροπές 

Για τις ανάγκες εφαρμογής των διατάξεων του παρό¬ 
ντος κανονισμού, συστήνονται με απόφαση του αρμοδίου 
οργάνου της ΕΔΕΤ οι απαραίτητες Επιτροπές και ορίζεται 
η αποζημίωση των μελών τους: 

Η Επιτροπή Διενέργειας Διαγωνισμού (ΕΔΔ), η οποία εί¬ 
ναι αρμόδια για την παραλαβή των προσφορών, την απο¬ 
σφράγιση του ενιαίου φακέλου των δικαιολογητικών. Η 
ΕΔΔ εισηγείται στο αρμόδιο όργανο της ΕΔΕΤ σχετικά με 
το παραδεκτό ή μη των δικαιολογητικών και της υποβο¬ 
λής των προσφορών και αποτελείται από τρία (3) έως πέ¬ 
ντε (5) μέλη, στελέχη της ΕΔΕΤ ή του Δημοσίου ή του ευ¬ 
ρύτερου Δημόσιου τομέα. 

Στην περίπτωση της κλειστής διαδικασίας, η ΕΔΔ πα- 
ραλαμβάνει και αξιολογεί τις αιτήσεις συμμετοχής και ει- 
σηγείται για τους διαγωνιζόμενους, οι οποίοι θα κληθούν 
να υποβάλουν προσφορά στο δεύτερο στάδιο του διαγω¬ 
νισμού. 

Η Επιτροπή Αξιολόγησης Προσφορών (ΕΑΠ), η οποία 
είναι αρμόδια για την αποσφράγιση των φακέλων των τε¬ 
χνικών και οικονομικών προσφορών και την αξιολόγησή 


τους. Η ΕΑΠ εισηγείται στο αρμόδιο όργανο για το απο¬ 
τέλεσμα του διαγωνισμού και αποτελείται από τρία (3) 
έως πέντε (5) μέλη, κυρίως στελέχη της ΕΔΕΤ ή του Δη¬ 
μοσίου ή / και του ευρύτερου δημόσιου τομέα. Η ΕΑΠ 
μπορεί να συνεπικουρείται από εμπειρογνώμονες, αντί¬ 
στοιχης ειδικότητας με το αντικείμενο της δημοπρατού- 
μενης προμήθειας ή υπηρεσίας, ώστε να συντελούν με 
την εμπειρία τους στην ορθότερη αξιολόγηση των προ¬ 
σφορών και την τελική επιλογή του αναδόχου. Οι ανωτέ¬ 
ρω εμπειρογνώμονες συμμετέχουν στις συνεδριάσεις 
της ΕΑΠ χωρίς ψήφο. 

Με αποφάσεις των αρμοδίων οργάνων της ΕΔΕΤ είναι 
δυνατόν να συγχωνεύονται οι δύο ως άνω Επιτροπές σε 
μία ή/και να ορίζονται μόνιμες Επιτροπές για τη διενέρ¬ 
γεια διαγωνισμών και αξιολόγηση προσφορών ορισμένης 
κατηγορίας ή προϋπολογισμού. 

Άρθρο 21 

Υποβολή προσφορών 

1. Οι προσφορές υποβάλλονται στην διεύθυνση που 
ορίζεται στη διακήρυξη. Η υποβολή μπορεί να γίνει με 
τους ακόλουθους τρόπους: 

1.1. Παράδοση της προσφοράς από τους ενδιαφερο¬ 
μένους ή τους εκπροσώπους τους στην εν λόγω διεύθυν¬ 
ση. 

1.2. Αποστολή της προσφοράς ταχυδρομικώς επί απο¬ 
δείξει ή μέσω εταιρειών διακίνησης εντύπων. 

Και στις δύο παραπάνω περιπτώσεις, οι ενδιαφερόμε¬ 
νοι φροντίζουν για την έγκαιρη υποβολή της προσφοράς 
τους σύμφωνα με τα οριζόμενα στη διακήρυξη. Η ΕΔΕΤ 
ουδεμία ευθύνη φέρει για τη μη εμπρόθεσμη παραλαβή 
της προσφοράς ή για το περιεχόμενο των φακέλων που 
τη συνοδεύουν. 

2. Οι εκπρόθεσμες προσφορές ή οι προσφορές προμη¬ 
θευτών ή παρεχόντων υπηρεσίες που η συμμετοχή τους 
σε διαγωνισμούς έχει αποκλεισθεί απορρίπτονται και δεν 
αποσφραγίζονται ούτε λαμβάνονται υπόψη. Στις περι¬ 
πτώσεις αυτές οι ενδιαφερόμενοι οικονομικοί φορείς πα- 
ραλαμβάνουν τις προσφορές τους με δική τους φροντί¬ 
δα. Αν οι προμηθευτές δεν παραλάβουν τις προσφορές 
τους εντός διμήνου από της ειδοποίησής τους, τότε αυ¬ 
τές καταστρέφονται από την αρμόδια Διεύθυνση που διε¬ 
νεργεί τον διαγωνισμό. 

3. Εάν από τη διακήρυξη προβλέπεται ότι μαζί με την 
προσφορά πρέπει να κατατεθούν, εφόσον πρόκειται για 
σύμβαση προμηθειών, και δείγματα του υλικού, αυτά κα¬ 
τατίθενται πριν από το διαγωνισμό στην ΕΔΕΤ, η δε σχετι¬ 
κή απόδειξη υποβάλλεται μαζί με την προσφορά. Κατά¬ 
θεση δείγματος δεν απαιτείται σε περίπτωση που έχει ήδη 
κατατεθεί κατά την αξιολόγηση των αιτήσεων συμμετο¬ 
χής σε κλειστό διαγωνισμό. 

4. Προσφορές που περιέρχονται στην ΕΔΕΤ με οποιον- 
δήποτετρόπο πριν απάτην καταληκτική ημερομηνία υπο¬ 
βολής των προσφορών δεν αποσφραγίζονται, αλλά φυ¬ 
λάσσονται κατά τρόπο ώστε να διαφυλάσσεται το απόρ¬ 
ρητό τους και παραδίδονται στην Επιτροπή Διενέργειας 
του διαγωνισμού, προκειμένου να αποσφραγιστούν την 
ημερομηνία και ώρα αποσφράγισης μαζί με όλες τις προ¬ 
σφορές που θα υποβληθούν σύμφωνα με τα ανωτέρω. 

5. Οι προσφορές υποβάλλονται μέσα σε ενιαίο σφραγι¬ 
σμένο φάκελο, στον οποίο αναγράφονται η λέξη «Προ¬ 
σφορά», ο αριθμός της διακήρυξης και τα λοιπά στοιχεία 

επισήμανσης που προβλέπονται στη διακήρυξη. Ο γενι¬ 
κός αυτός φάκελος περιέχει τρεις επί μέρους, ανεξάρτη¬ 
τους, σφραγισμένους φακέλους, δηλαδή: 

Α. «Φάκελο Δικαιολογητικών Συμμετοχής», ο οποίος πε- 
ριέχειτα νομιμοποιητικά στοιχεία και άλλα απαραίτητα δι- 
καιολογητικά, όπως πιστοποιητικά, βεβαιώσεις, δηλώ¬ 
σεις και γενικότερα κάθε έγγραφο που αποδεικνύει την 
συμμόρφωση του διαγωνιζόμενου προς τις τυπικές, χρη¬ 
ματοοικονομικές και τεχνικές απαιτήσεις συμμετοχής 
στον διαγωνισμό. 

Β. «Φάκελο Τεχνικής Προσφοράς», ο οποίος περιέχειτα 
στοιχεία της τεχνικής προσφοράς του διαγωνιζόμενου, 
όπως αυτά απαιτούνται από τη διακήρυξη και 

Γ. «Φάκελο Οικονομικής Προσφοράς», ο οποίος περιέ¬ 
χει τα στοιχεία της οικονομικής προσφοράς του διαγωνι- 
ζόμενου. 

Όλοι οι επί μέρους φάκελοι αναγράφουν την επωνυμία 
και διεύθυνση, αριθμό τηλεφώνου, τηλεομοιοτυπίας και 
τυχόν διεύθυνση ηλεκτρονικού ταχυδρομείου του διαγω- 
νιζόμενου, τοντίτλο της προς ανάθεση σύμβασης καιτον 
τίτλο του φακέλου. Σε περίπτωση κοινοπρακτικού σχήμα¬ 
τος πρέπει να αναγράφονται η πλήρης επωνυμία και διεύ¬ 
θυνση, καθώς και αριθμός τηλεφώνου, τηλεομοιοτυπίας 
και τυχόν διεύθυνση ηλεκτρονικού ταχυδρομείου όλων 
των μελών του. Απαγορεύεται η χρήση αυτοκόλλητων φα¬ 
κέλων που είναι δυνατόν να αποσφραγιστούν και να επα- 
νασφραγιστούν χωρίς να αφήσουν ίχνη. 

6. Προσφορές που υποβάλλονται ανοικτές ή προφορι¬ 
κά δεν γίνονται αποδεκτές. Οι προσφορές που μεοιονδή- 
ποτε τρόπο -πέραν του ειδικού φακέλου που εμπεριέχει 
την οικονομική προσφοράτου διαγωνιζόμενου- αποκαλύ¬ 
πτουν στοιχεία της οικονομικής προσφοράς απορρίπτο¬ 
νται ως απαράδεκτες. 

7. Η γλώσσα στην οποία συντάσσονται οι προσφορές εί¬ 
ναι η προβλεπόμενη στη σχετική διακήρυξη. 

8. Οι προσφορές υποβάλλονται σε ένα πρωτότυπο και 
σε όσα «ακριβή» αντίγραφα καθορίζει η αντίστοιχη διακή¬ 
ρυξη. Το πρωτότυπο υπογράφεται σε όλες τις σελίδες αυ¬ 
τού από τον διαγωνιζόμενο ή από νόμιμα εξουσιοδοτημέ¬ 
νο εκπρόσωπό του. Η βεβαίωση της ακρίβειας των αντι¬ 
γράφων γίνεται με σχετική ενυπόγραφη δήλωση στην 
τελευταία σελίδα αυτών, του ιδίου προσώπου ή προσώ¬ 
πων που έχουν υπογράψει το πρωτότυπο της προσφο¬ 
ράς. Σε περίπτωση διαφορών μεταξύ πρωτοτύπου και 
αντιγράφου, υπερισχύει το πρωτότυπο της προσφοράς. 

9. Οι προσφορές, κατά την παραλαβή τους από την Δι¬ 
εύθυνση που διενεργεί το διαγωνισμό, καταχωρούνται σε 
ειδικό πρωτόκολλο προσφορών και σε κάθε φάκελο προ¬ 
σφοράς σημειώνεται ο αριθμός πρωτοκόλλου και η ημε¬ 
ρομηνία και ώρα καταχώρησης. 

10. Οι προσφορές που υποβάλλονται μετά την ημερο¬ 
μηνία και ώρα διενέργειας του διαγωνισμού θεωρούνται 
αντιπροσφορές. Αντιπροσφορά, επίσης, θεωρείται και 
κάθε προσφορά, στην οποία γίνεται διόρθωση ή τροπο¬ 
ποίηση μετά την ημέρα και ώρα διενέργειας του διαγωνι¬ 
σμού. 

11. Οι προσφορές δεν πρέπει να έχουν ξύσματα, σβησί¬ 
ματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη απότονπροσφέροντα, 
το, δε, αρμόδιο όργανο παραλαβής και αποσφράγισης 
των προσφορών πρέπει κατά τον έλεγχο να καθαρογρά¬ 


ψει την τυχόν διόρθωση και να μονογράψει και να σφρα¬ 
γίσει αυτή. Η προσφορά απορρίπτεται όταν υπάρχουν σ’ 
αυτή διορθώσεις οι οποίες την καθιστούν ασαφή κατά την 
κρίση του οργάνου αξιολόγησης των προσφορών. 

12.0 προσφέρων θεωρείται ότι αποδέχεται πλήρως και 
ανεπιφύλακτα όλους τους όρους της διακήρυξης ή πρό¬ 
σκλησης. Μετά την κατάθεση της προσφοράς δεν γίνεται 
αποδεκτή αλλά απορρίπτεται ως απαράδεκτη κάθε διευ¬ 
κρίνιση, τροποποίηση ή απόκρουση όρου της διακήρυξης 
ή της πρόσκλησης ή της προσφοράς. Διευκρινήσεις δίνο¬ 
νται μόνο όταν ζητούνται από αρμόδιο όργανο, είτε ενώ¬ 
πιον του, είτε ύστερα από έγγραφο της αρμόδιας Διεύ¬ 
θυνσης, μετά από σχετική γνωμοδότηση του οργάνου. 
Σημειώνεται ότι από τις διευκρινήσεις που δίνονται σύμ¬ 
φωνα με τα παραπάνω, λαμβάνονται υπόψη μόνο εκείνες 
που αναφέρονται στα σημεία που ζητήθηκαν. 

13. Η προσφορά για μέρος της ποσότητας που προκη¬ 
ρύχθηκε γίνεται δεκτή μόνον εφόσον προβλέπεται από 
την διακήρυξη. 

14. Όταν η ανάθεση της σύμβασης γίνεται με βάση το 
κριτήριο της πλέον συμφέρουσας από οικονομική άποψη 
προσφοράς, η ΕΔΕΤ μπορεί να λαμβάνει υπόψη τις εναλ¬ 
λακτικές προσφορές που υποβάλλουν οι προσφέροντες, 
εφόσον οι προσφορές αυτές ανταποκρίνονται στις ελάχι¬ 
στες προδιαγραφές που έχει καθορίσει η ΕΔΕΤ. Στα τεύ¬ 
χη της διακήρυξης, η ΕΔΕΤ αναφέρει τις ελάχιστες προϋ¬ 
ποθέσεις που πρέπει να πληρούν οι εναλλακτικές προ¬ 
σφορές, καθώς και τον τρόπο υποβολής αυτών των 
προσφορών. Εάν δεν επιτρέπεται η υποβολή των εναλλα¬ 
κτικών προσφορών, αυτό πρέπει να αναφέρεται στην 
προκήρυξη του διαγωνισμού. 

15. Μετάθεση ή αναβολή της ημερομηνίας υποβολής 
των προσφορών είναι δυνατή κατόπιν αιτιολογημένης 
απόφασης του αρμοδίου οργάνου της ΕΔΕΤ. Στην περί¬ 
πτωση αυτή απαιτείται η τήρηση των ίδιων κανόνων δη¬ 
μοσιότητας σύμφωνα με τους οποίους είχε αρχικά προ¬ 
κηρυχθεί ο διαγωνισμός. Εφόσον, δε, πρόκειται για κλει¬ 
στό διαγωνισμό όπου οι οικονομικοί φορείς έχουν ήδη 
προεπιλεγεί, απαιτείται αντί άλλης δημοσιότητας, η έγ¬ 
γραφη ειδοποίηση των προεπιλεγέντων οικονομικών φο¬ 
ρέων. 

Σε περίπτωση μετάθεσης ή αναβολής της ημερομηνίας 
υποβολής των προσφορών και εφόσον έχουν ήδη υπο¬ 
βληθεί προσφορές, είναι δυνατή η επιστροφή τους στους 
οικονομικούς φορείς που τις υπέβαλλαν, ύστερα από σχε¬ 
τική αίτησή τους. Αν δεν ζητηθεί η επιστροφή τους και πα¬ 
ραμείνουν στην ΕΔΕΤ, ισχύουν τότε μόνο, εφόσον την 
σχετική προκήρυξη περιλαμβάνεται η ρήτρα που προβλέ¬ 
πει ότι οι εν λόγω προσφορές παραμένουν σε ισχύ, για την 
περίπτωση τυχόν μετάθεσης ή αναβολή της ημερομη¬ 
νίας, άλλως για να ισχύσουν και για τη νέα προθεσμία, 
απαιτείται σχετική δήλωση του οικονομικού φορέα. Επί¬ 
σης οι οικονομικοί φορείς που έχουν ήδη υποβάλλει προ¬ 
σφορά, η οποία έχει παραμείνει στην ΕΔΕΤ, μπορούν να 
τη συμπληρώσουν ή να την τροποποιήσουν μέσα στη νέα 
προθεσμία υποβολής προσφορών, υποβάλλοντας συ¬ 
μπληρωματική προσφορά και δήλωση περί ισχύος της 
προσφοράς τους. 

16. Οι συμμετέχοντες στον διαγωνισμό δεν δικαιούνται 
ουδεμίας αποζημίωσης για δαπάνες σχετικές με την σύ¬ 
νταξη και υποβολή των παραπάνω στοιχείων, Φακέλων, 
Προσφοράς κ.λπ. 

Άρθρο 22 
Υπεργολάβοι 

Οι οικονομικοί φορείς μπορούν να προτείνουν στην 
προσφορά τους την συνεργασία με υπεργολάβους εφό¬ 
σον αυτό επιτρέπεται από την διακήρυξη και με τους 
όρους που προβλέπονται από αυτήν. 

Άρθρο 23 

Χρόνος ισχύος των προσφορών 

1. Οι προσφορές ισχύουν και δεσμεύουν τους προμη¬ 
θευτές για ενενήντα (90) ημέρες από την επόμενη της διε¬ 
νέργειας του διαγωνισμού, εκτός εάν ορίζεται διαφορετι¬ 
κά στη διακήρυξη ή την πρόσκληση, καθώς και για τον 
χρόνο που αποδέχθηκαν να παρατείνουν την προσφορά 
τους. 

2. Προσφορά που ορίζει χρόνο ισχύος μικρότερο του 
προβλεπόμενου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται, με 
απόφαση του αρμοδίου οργάνου της ΕΔΕΤ για το διπλά¬ 
σιο διάστημα που προβλέπεται από τη διακήρυξη. 

Άρθρο 24 

Αποσφράγιση προσφορών 
και διαδικασία αξιολόγησής τους 

Η αποσφράγιση των φακέλων, ο έλεγχος του εμπροθέ¬ 
σμου ή μη των προσφορών, των δικαιολογητικών και της 
πληρότητάς τους εν γένει, καθώς και η αξιολόγηση των 
προσφορών γίνονται από την αρμόδια Επιτροπή ή τις αρ¬ 
μόδιες Επιτροπές της ΕΔΕΤ. Οι συνεδριάσεις αποσφρά¬ 
γισης των προσφορών είναι κατά κανόνα δημόσιες μετά 
από ειδική έγγραφη πρόσκληση των διαγωνιζομένων. Οι 
τελευταίοι έχουν δικαίωμα να εξετάσουν τα στοιχεία των 
φακέλων, εφόσοντο επιθυμούν, υπό την προϋπόθεση ότι 
τα στοιχεία αυτά δεν έχουν χαρακτηριστεί από τους δια- 
γωνιζομένους ως «εμπιστευτικά» ή η γνωστοποίησή τους 
δεν εμποδίζει την εφαρμογή των νόμων, δεν είναι αντίθε¬ 
τη προς το δημόσιο συμφέρον, δεν θίγει τα έννομα εμπο¬ 
ρικά συμφέροντα δημόσιων ή ιδιωτικών επιχειρήσεων ή 
δεν βλάπτει τον θεμιτό ανταγωνισμό μεταξύ των οικονο¬ 
μικών φορέων. 

Ειδικά για τις συμβάσεις των οποίων ο προϋπολογισμός 
είναι ίσος ή ανώτερος των ορίων που θέτουν οι κοινοτικές 
οδηγίες περί δημοσίων συμβάσεων, ισχύουν τα ακόλου¬ 
θα: 

Η αποσφράγιση των προσφορών γίνεται από την αρμό¬ 
δια Επιτροπή, στοντόπο και κατά την ημερομηνία και ώρα 
που έχει οριστεί από την προκήρυξη. Κατά την αποσφρά¬ 
γιση δύνανται να παρίστανται οι υποψήφιοι που υπέβαλαν 
προσφορά ή οι νομίμως εξουσιοδοτημένου αντιπρόσω¬ 
ποί τους. Αποσφραγίζεται ο ενιαίος φάκελος καθώς και ο 
φάκελος των δικαιολογητικών, μονογράφονται δε και 
σφραγίζονται από την παραπάνω Επιτροπή όλα τα πρω¬ 
τότυπα δικαιολογητικά κατά φύλλο ή γίνεται διάτρηση 
αυτών με ειδική διατρητική μηχανή της ΕΔΕΤ. Οι φάκελοι 
της τεχνικής και οικονομικής προσφοράς δεν αποσφρα¬ 
γίζονται, αλλά μονογράφονται και σφραγίζονται από την 
αρμόδια Επιτροπή. Ειδικότερα, οι φάκελοι των οικονομι¬ 
κών προσφορών τοποθετούνται σε ένα νέο φάκελο ο 
οποίος επίσης σφραγίζεται και υπογράφεται από την Επι¬ 
τροπή και φυλάσσεται. Η ΕΔΕΤ μεριμνά ώστε η φύλαξη 
των φακέλωντηςτεχνικής και οικονομικής προσφοράς να 


γίνεται κατά τρόπο ώστε να διαφυλάσσεταιτο απόρρητο 
των προσφορών εν αναμονή της αξιολόγησής τους. 

Η αρμόδια Επιτροπή ελέγχει τα δικαιολογητικά και ει- 
σηγείται στο αρμόδιο όργανο της ΕΔΕΤ, το οποίο απο- 
φαίνεται σχετικά, και με μέριμνά του γνωστοποιείται 
στους διαγωνιζομένους η απόφασή του, καθώς και ο τό¬ 
πος, ώρα και ημερομηνία της αποσφράγισης των τεχνι¬ 
κών προσφορών για τους διαγωνιζομένους των οποίων η 
προσφορά έχει γίνει αποδεκτή. 

Αναλόγως στην περίπτωση της κλειστής διαδικασίας, η 
αρμόδια Επιτροπή αξιολογεί τις αιτήσεις συμμετοχής και 
εισηγείται για τους διαγωνιζομένους, οι οποίοι θα κλη¬ 
θούν να υποβάλουν προσφορά στο δεύτερο στάδιο του 
διαγωνισμού. Κατά τα λοιπά τηρείται η διαδικασία του 
παρόντος άρθρου. 

Μετά την παραπάνω διαδικασία, οι σφραγισμένοι φάκε¬ 
λοι της Τεχνικής Προσφοράς επαναφέρονται -για όσες 
προσφορές έγιναν αποδεκτές- στην αρμόδια Επιτροπή 
για την αποσφράγισή τους, σύμφωνα με τα οριζόμενα 
στην ανωτέρω απόφαση της ΕΔΕΤ. Όσες δεν κρίθηκαν 
αποδεκτές δεν αποσφραγίζονται, αλλά επιστρέφονται. 

Κατά την αποσφράγιση του φακέλου της τεχνικής προ¬ 
σφοράς, μονογράφονται και σφραγίζονται από την ανω¬ 
τέρω Επιτροπή όλα τα πρωτότυπα στοιχεία του κατά φύλ¬ 
λο ή γίνεται διάτρηση αυτών με ειδική διατρητική μηχανή 
της ΕΔΕΤ. 

Η αρμόδια Επιτροπή αξιολογεί τις τεχνικές προσφορές 
και εισηγείται στο αρμόδιο όργανο της ΕΔΕΤ, το οποίο 
αποφαίνεται σχετικά, και με μέριμνά του γνωστοποιείται 
στους διαγωνιζομένους η απόφασή του, καθώς και ο τό¬ 
πος, ώρα και ημερομηνία της αποσφράγισης των οικονο¬ 
μικών προσφορών για τους διαγωνιζομένους των οποίων 
η τεχνική προσφορά έχει γίνει αποδεκτή. 

Μετά την παραπάνω διαδικασία, οι σφραγισμένοι φάκε¬ 
λοι της οικονομικής Προσφοράς επαναφέρονται -για 
όσες προσφορές έγιναν αποδεκτές- στην αρμόδια Επι¬ 
τροπή για την αποσφράγισή τους, σύμφωνα με τη σχετι¬ 
κή απόφαση της ΕΔΕΤ. Όσες δεν κρίθηκαν τεχνικά απο¬ 
δεκτές δεν αποσφραγίζονται αλλά επιστρέφονται. 

Κατά την αποσφράγιση του φακέλου της οικονομικής 
προσφοράς, μονογράφονται και σφραγίζονται από την 
ανωτέρω Επιτροπή όλα τα πρωτότυπα στοιχεία του κατά 
φύλλο ή γίνεται διάτρηση αυτών με ειδική διατρητική μη¬ 
χανή της ΕΔΕΤ. 

Μετά το πέρας και της οικονομικής αξιολόγησης, η αρ¬ 
μόδια Επιτροπή συντάσσει τον τελικό Πίνακα Κατάταξης 
των διαγωνιζομένων κατά φθίνουσα σειρά αξιολόγησης, 
από τον οποίο και προκύπτει ο προτεινόμενος από την 
Επιτροπή ανάδοχος του διαγωνισμού. Η Επιτροπή διαβι¬ 
βάζει το Πρακτικό της στο αρμόδιο όργανο της ΕΔΕΤ το 
οποίο αποφαίνεται σχετικά, και με μέριμνά του γνωστο¬ 
ποιείται στους διαγωνιζομένους το αποτέλεσμα του δια¬ 
γωνισμού. 

Προς το συγκεκριμένο ανάδοχο γίνεται έγγραφη ανα¬ 
κοίνωση της κατακύρωσης του διαγωνισμού από το αρ¬ 
μόδιο όργανο της ΕΔΕΤ. 

Με απόφαση της ΕΔΕΤ, δύναται να διενεργηθεί ταυτό¬ 
χρονη αποσφράγιση του ενιαίου φακέλου των προσφο¬ 
ρών, του φακέλου των δικαιολογητικών και του φακέλου 
της τεχνικής προσφοράς. Στην περίπτωση αυτή τα ανωτέ¬ 
ρω στάδια της διαδικασίας προσαρμόζονται αναλόγως. 

Προσφορά που είναι αόριστη και ανεπίδεκτη εκτίμησης 
ή είναι υπό αίρεση, απορρίπτεται ως απαράδεκτη, μετά 

από προηγούμενη γνωμοδότηση της αρμόδιας για την 
αξιολόγηση των αποτελεσμάτων του διαγωνισμού Επι¬ 
τροπής. 

Προσφορές που παρουσιάζουν κατά την κρίση της αρ¬ 
μόδιας Επιτροπής ουσιώδεις αποκλίσεις από τους όρους 
και τις τεχνικές προδιαγραφές της διακήρυξης, απορρί¬ 
πτονται ως απαράδεκτες. 

Αντίθετα, δεν απορρίπτονται προσφορές εάν οι παρου- 
σιαζόμενες αποκλίσεις κρίνονται ως επουσιώδεις, οπότε 
και θεωρούνται τεχνικά αποδεκτές. 

Αποκλίσεις από τους όρους της διακήρυξης ή από ση¬ 
μεία των τεχνικών προδιαγραφών που έχουν χαρακτηρι- 
σθεί στη διακήρυξη ως απαράβατοι όροι είναι οπωσδή¬ 
ποτε ουσιώδεις και συνεπάγονται την απόρριψη των προ¬ 
σφορών. 

Άρθρο 25 
Κριτήρια ανάθεσης 

Τα κριτήρια με βάση τα οποία η ΕΔΕΤ αναθέτει τις υπη¬ 
ρεσίες και τις προμήθειες είναι κατά περίπτωση (α) είτε 
αποκλειστικά η χαμηλότερη τιμή, (β) είτε η πλέον συμφέ- 
ρουσα από οικονομική άποψη προσφορά. 

Το αρμόδιο όργανο της ΕΔΕΤ προκαθορίζει σε κάθε πε¬ 
ρίπτωση το κριτήριο ανάθεσης της δημοπρατούμενης 
προμήθειας ή υπηρεσίας στην προκήρυξη. 

Όταν κριτήριο ανάθεσης είναι η πλέον συμφέρουσα 
από οικονομική άποψη προσφορά, καθορίζονται στη δια¬ 
κήρυξη τα επί μέρους κριτήρια αξιολόγησηςτωντεχνικών 
προσφορών και υποδεικνύεται η σχετική στάθμιση που 
προσδίδεται σε καθένα από αυτά για τον προσδιορισμό 
της πλέον συμφέρουσας από οικονομική άποψη προσφο¬ 
ράς. Επιμέρους κριτήρια για την αξιολόγηση των προ¬ 
σφορών μπορεί να είναι κυρίως τα κάτωθι μεταβλητά κρι¬ 
τήρια που συνδέονται με την συγκεκριμένη σύμβαση: ητι- 
μή, η προθεσμία εκτέλεσης ή παράδοσης, τα έξοδα 
λειτουργίας, η ποιότητα, η αποδοτικότητα, τα τεχνικά 
πλεονεκτήματα, τα αισθητικά και λειτουργικά χαρακτηρι¬ 
στικά, η τεχνική αξία, η τεχνική υποστήριξη και εξυπηρέ¬ 
τηση μετάτηνπαραλαβή κλπ. Στη διακήρυξη καθορίζεται, 
τέλος, η σχέση τεχνικής και οικονομικής προσφοράς, έτσι 
ώστε να συνάγεται πάντοτε η πλέον συμφέρουσα από τε¬ 
χνικής και οικονομικής άποψης προσφορά. 

Άρθρο 26 

Αιτιολόγηση ασυνήθιστα χαμηλών προσφορών 

Εάν το αρμόδιο όργανο της ΕΔΕΤ θεωρήσει ότι η προ¬ 
σφορά ενός διαγωνιζόμενου είναι υπερβολικά χαμηλή σε 
σχέση με το αντικείμενο της δημοπρατούμενης προμή¬ 
θειας ή υπηρεσίας, καλεί, πριν απορρίψει την προσφορά, 
τον διαγωνιζόμενο να αιτιολογήσει εγγράφως την προ¬ 
σφορά του. Το αρμόδιο όργανο της ΕΔΕΤ λαμβάνοντας 
υπόψη τις επεξηγήσεις που αφορούν την οικονομία της 
μεθόδου κατασκευής ή τις επιλεγείσες τεχνικές λύσεις ή 
τις εξαιρετικά ευνοϊκές συνθήκες υπό τις οποίες ο οικο¬ 
νομικός φορέας θα εκτελέσει την σύμβαση, μπορεί να 
εγκρίνει την προσφορά ή να την απορρίψει. 

Άρθρο 27 

Ενστάσεις 

1. Ένσταση κατά της διακήρυξης του διαγωνισμού, της 
συμμετοχής διαγωνιζόμενου, της διαδικασίας και των 
πράξεων διενέργειας του διαγωνισμού, καθώς και κατά 
της απόφασης κατακύρωσης ή ανάθεσης της σύμβασης 


που αφορά ο διαγωνισμός, δικαιούνται να υποβάλλουν οι 
συμμετέχοντες στις σχετικές διαδικασίες και τα επί μέ¬ 
ρους στάδια του διαγωνισμού ως εξής: 

1.1. Ένσταση κατά της διακήρυξης 

1.1.1. Η ένσταση υποβάλλεται εγγράφως στην ΕΔΕΤ μέ¬ 
σα σε αποκλειστική προθεσμία πέντε (5) εργασίμων ημε¬ 
ρών από της τελευταίας δημοσιεύσεως της προκήρυξης 
στον Ελληνικό ημερήσιο τύπο. 

1.1.2. Η ένσταση αυτή εξετάζεται από το Διοικητικό 
Συμβούλιο ή το κατ’ εξουσιοδότηση από αυτό όργανο. Η 
σχετική απόφαση εκδίδεται μέσα σε προθεσμία πέντε (5) 
εργασίμων ημερών από την υποβολή της ένστασης. Η 
απόφαση αυτή είναι οριστική και αμετάκλητη και οι ενι- 
στάμενοι λαμβάνουν γνώση αυτής με ευθύνη και φροντί¬ 
δα τους. Ανπαρέλθει άπρακτη η προθεσμία των πέντε (5) 
εργασίμων ημερών, τεκμαίρεται η απόρριψη της ένστα¬ 
σης. 

1.1.3. Σε περίπτωση μερικής ή ολικής αποδοχής της έν¬ 
στασης, η οποία συνεπάγεται τροποποίηση ή συμπλήρω¬ 
ση των όρωντης διακήρυξης, εκδίδεται συμπληρωματική 
διακήρυξη, που δημοσιεύεται σύμφωνα με το άρθρο 8πα- 
ράγραφος 3.3 του παρόντος Κανονισμού. Σε αυτήν την 
περίπτωση ορίζεται νέα ημερομηνία διεξαγωγής του δια¬ 
γωνισμού. 

1.2. Ένσταση κατά της συμμετοχής διαγωνιζόμενου ή 
της νομιμότητας διενέργειας του διαγωνισμού, μόνον ως 
προς τη διαδικασία παραλαβής και αποσφράγισης των 
προσφορών, επιτρέπεται να υποβληθεί κατά τη διάρκεια 
του διαγωνισμού αυτού και μέχρι την επόμενη εργάσιμη 
ημέρα της διεξαγωγής του. Η ένσταση κατά της συμμε¬ 
τοχής διαγωνιζόμενου κοινοποιείται απαραιτήτως με ευ¬ 
θύνη του ενιστάμενου και σε εκείνον κατά του οποίου 
στρέφεται, αλλιώς απορρίπτεται ως απαράδεκτη. 

1.3. Ένσταση κατά της νομιμότητας της διενέργειας 
του διαγωνισμού έως και την τεχνική αξιολόγηση μπο¬ 
ρούν να υποβάλλουν μόνον οι συμμετέχοντες στο διαγω¬ 
νισμό, των οποίων οι προσφορές έγιναν δεκτές ή απορρί- 
φθηκαν για τυπικούςή ουσιαστικούς λόγους κατά το στά¬ 
διο της αποσφράγισης της τεχνικής προσφοράς, εντός 
πέντε (5) εργασίμων ημερών από την καθ’οιονδήποτε 
τρόπο γνωστοποίηση από το αρμόδιο όργανο της ΕΔΕΤ 
της προσβαλλόμενης πράξεως ή παραλείψεως. 

1.4. Οι ενστάσεις των παραγράφων 1.2 και 1.3 εξετάζο¬ 
νται από το Διοικητικό Συμβούλιο ή το κατ’ εξουσιοδότη¬ 
ση από αυτό όργανο. Η σχετική απόφαση εκδίδεται εντός 
προθεσμίας δέκα (10) ημερών από της υποβολής της εν- 
στάσεως. Αν παρέλθει άπρακτη η προθεσμία αυτή, τεκ- 
μαίρεται η απόρριψη της ενστάσεως. 

1.5. Στον κλειστό διαγωνισμό κατά το στάδιο υποβολής 
προσφορών δικαίωμα ένστασης έχουν μόνον όσοι έχουν 
επιλεγεί να υποβάλλουν προσφορά. 

1.6. Η ένσταση κατά της κατακυρωτικής απόφασης εξε¬ 
τάζεται από το αρμόδιο για την κατακύρωση της σύμβα¬ 
σης όργανο της ΕΔΕΤ. Η ένσταση αυτή ασκείται μόνον 
από αυτούς που συμμετέχουν στο διαγωνισμό εντός 
αποκλειστικής προθεσμίας πέντε (5) ημερών απάτην καθ’ 
οιονδήποτε τρόπο γνωστοποίηση από την ΕΔΕΤ της προ¬ 
σβαλλόμενης πράξεως, το δε, αρμόδιο όργανο για τη λή¬ 
ψη της αποφάσεως επ’ αυτής πρέπει να αποφασίσει 
εντός πέντε (5) ημερών από την άσκησή της. Σε περίπτω¬ 
ση που το αρμόδιο όργανο δεν αποφασίσει εντός της 
προθεσμίας αυτής, τεκμαίρεται η απόρριψη της ένστα- 

σης. Κατά τη διάρκεια της προθεσμίας άσκησης της εν- 
στάσεως και μέχρι την έκδοση της αποφάσεως απ’ αυτής 
ή της τεκμαιρόμενης απόρριψής της αναστέλλεται η δια¬ 
δικασία υπογραφήςτης σύμβασης. 

2. Ενστάσεις που υποβάλλονται για οποιονδήποτε άλλο 
λόγο, εκτός των ανωτέρω αναφερομένων, δεν γίνονται 
δεκτές και απορρίπτονται ως απαράδεκτες. 

3. Οι ενιστάμενοι λαμβάνουν γνώση των σχετικών απο¬ 
φάσεων με φροντίδα και ευθύνη τους. 

Άρθρο 28 

Καθορισμός προϋπολογισμού 

Για κάθε σύμβαση που πρόκειται να ανατεθεί γίνεται 
προεκτίμηση του προϋπολογισμού της και αναφέρεται ει¬ 
δικότερα (α) εάν ο προϋπολογισμός είναι ενδεικτικός, 
οπότε η ΕΔΕΤ δέχεται οικονομικές προσφορές οποιοσ¬ 
δήποτε ύψους κατά την κρίση του προσφέροντος, (β) εάν 
ο προϋπολογισμός αποτελεί ανώτατο όριο, άνω του οποί¬ 
ου οι οικονομικές προσφορές κρίνονται από την ΕΔΕΤ ως 
ασύμφορες και (γ) εάν ο προϋπολογισμός αποτελεί συγ¬ 
χρόνως και την συμβατική αξία της προμήθειας ή υπηρε¬ 
σίας, οπότε η επιλογή του αναδόχου βασίζεται αποκλει¬ 
στικά σε τεχνικά κριτήρια. 

Το οικονομικό αντικείμενο της σύμβασης καθορίζεται 
τελικά από την προσφορά του αναδόχου, με εξαίρεση την 
περίπτωση (γ) της προηγούμενης παραγράφου, όπου ο 
προϋπολογισμός είναι προκαθορισμένος. 

Η επιλογή της μεθόδου εκτίμησης του προϋπολογι¬ 
σμού και της αξίας της αντίστοιχης σύμβασης πρέπει να 
γίνεται κατά τέτοιο τρόπο ώστε να αποκλείεται η τεχνητή 
κατάτμηση του αντικειμένου της σύμβασης και συνακο- 
λούθως η μη εφαρμογή των διατάξεων της κοινοτικής νο¬ 
μοθεσίας περί δημοσίων συμβάσεων. Όταν τα έργα υπο¬ 
διαιρούνται σε πολλά τμήματα, τα οποία ανατίθενται στον 
ανάδοχο με ξεχωριστή σύμβαση, για την εφαρμογή των 
ορίων προϋπολογισμού του παρόντος κανονισμού υπο¬ 
λογίζεται το άθροισμα της αξίας των επί μέρους συμβά¬ 
σεων. 

Άρθρο 29 

Κατακύρωση - Ακύρωση - Επανάληψη διαγωνισμού 

1. Η κατακύρωση της προμήθειας ή της υπηρεσίας ολο¬ 
κληρώνεται με την έγκριση του αποτελέσματος του δια¬ 
γωνισμού από το αρμόδιο όργανο της ΕΔΕΤ. 

2. Η απόφαση της ΕΔΕΤ για την κατακύρωση μπορεί να 
περιλαμβάνει και τυχόν βελτιώσεις της προσφοράς, εφό¬ 
σον συμφωνεί ο Οικονομικός Φορέας. 

3. Η ΕΔΕΤ διατηρείτο δικαίωμα να κατανέμει την δημο- 
πρατούμενη προμήθεια ή υπηρεσία σε περισσότερους οι¬ 
κονομικούς φορείς, αν τούτο επιβάλλεται από ειδικούς 
και τεκμηριωμένους λόγους όπως, ενδεικτικά και πάντως 
όχι περιοριστικά, είναι: 

3.1. Η ύπαρξη συνθηκών στην αγορά, που τείνουν να 
οδηγήσουν σε μονοπωλιακή διάρθρωσή της. 

3.2. Ο οικονομικός φορέας καίτοι τεχνικά αποδεκτός, 
προσφέρει προϊόντα ή υπηρεσίες που δεν έχουν χρησι¬ 
μοποιηθεί άλλοτε από την ΕΔΕΤ, ώστε σε περίπτωση 
αστοχίας των εν λόγω προϊόντων/υπηρεσιών να υπάρχει 
η δυνατότητα άμεσης αντικατάστασής τους από τα απο¬ 
θέματα που θα δημιουργηθούν με την κατανομή της προ¬ 
μήθειας / υπηρεσίας. Η περίπτωση αυτή έχει εφαρμογή, 
εφόσον: 


Πρόκειται για εξειδικευμένα προϊόντα / υπηρεσίες, τα 
οποία χαρακτηρίζονται στη διακήρυξη κρίσιμα για τη λει¬ 
τουργία της εταιρείας. 

Έχει καθοριστεί υποχρεωτικά στη διακήρυξη το ποσο¬ 
στό κατανομής της προμήθειας / υπηρεσίας σε άλλους 
διαγωνιζόμενους, το οποίο θα πρέπει να είναι μικρό. 

3.3. Η εξυπηρέτηση των γενικότερων συμφερόντων 
της. 

4. Σε περίπτωση ισοτιμίας ή ισοδυναμίας προσφορών, η 
ανάθεση γίνεται με κατανομή της προμήθειας / υπηρε¬ 
σίας μεταξύ των ισοδύναμων ή ισότιμων οικονομικών φο¬ 
ρέων. Σε περίπτωση που το αντικείμενο του διαγωνισμού 
δεν είναι διαιρετό γίνεται ανάθεση σε έναν από αυτούς, 
μετά από κλήρωση, η οποία διενεργείται απάτην αρμόδια 
Επιτροπή με την παρουσία των διαγωνιζομένων. 

5. Ακύρωση ή επανάληψη του διαγωνισμού γίνεται εάν 
το αρμόδιο για την κατακύρωση του διαγωνισμού όργανο 
της εταιρείας κρίνει ότι: 

5.1.0 διαγωνισμός διεξήχθη παράτυπα και από την πα¬ 
ρατυπία επηρεάζονται τα αποτελέσματα αυτού. 

5.2. Το αποτέλεσμα του διαγωνισμού είναι μη ικανοποι¬ 
ητικό. 

5.3. Ο ανταγωνισμός υπήρξε ανεπαρκής. 

5.4. Μεταβλήθηκαν οι αντίστοιχες ανάγκες της εταιρείας. 

5.5. Για οποιοδήποτε άλλο λόγο δεν εξυπηρετείται τελι¬ 
κά το συμφέρον της εταιρείας. 

6. Σε καμιά περίπτωση δεν δημιουργείται υποχρέωση 
καταβολής από την ΕΔΕΤ στους διαγωνιζόμενους οποι¬ 
οσδήποτε αποζημίωσης για δαπάνες ή για άλλες θετικές 
ή αποθετικές ζημίες που τυχόν υπέστησαν από τη συμμε¬ 
τοχή τους στον διαγωνισμό. 

7. Οι αποφάσεις για κατακύρωση ή ακύρωση ή επανά¬ 
ληψη του διαγωνισμού πρέπει να είναι αιτιολογημένες. 

8. Με μέριμνα της αρμόδιας Διεύθυνσης που διενεργεί 
τον διαγωνισμό γνωστοποιούνται σε κάθε αποκλεισθέντα 
υποψήφιο ή προσφέροντα, το συντομότερο από την πα¬ 
ραλαβή σχετικής γραπτής αίτησης, οι λόγοι απόρριψης 
της υποψηφιότητας ή της προσφοράς του και σε κάθε 
προσφέροντα που υπέβαλε παραδεκτή προσφορά τα χα- 
ρακτηριστικά και το όνομα του αναδόχου. Ωστόσο η 
ΕΔΕΤ μπορεί να μην κοινοποιήσει ορισμένες πληροφο¬ 
ρίες σχετικά με την ανάθεση της σύμβασης, οι οποίες 
αναφέρονται στο προηγούμενο εδάφιο της παρούσης 
παραγράφου, εφόσον η κοινοποίηση θα αποτελούσε 
εμπόδιο για την εφαρμογή των νόμων ή θα ήταν αντίθετη 
προς το δημόσιο συμφέρον ή θα έθιγε έννομα εμπορικά 
συμφέροντα δημοσίων ή ιδιωτικών επιχειρήσεων, συμπε¬ 
ριλαμβανομένων και εκείνων της επιχείρησης που ανατέ¬ 
θηκε η σύμβαση, ή θα μπορούσε να επηρεάσει τις συνθή¬ 
κες θεμιτού ανταγωνισμού μεταξύ διαγωνιζομένων οικο¬ 
νομικών φορέων. 

Άρθρο 30 

Αναγγελία ανάθεσης 

1) Στον οικονομικό φορέα στον οποίο έγινε η κατακύ¬ 
ρωση ή ανάθεση της σύμβασης αποστέλλεται με μέριμνα 
της Διεύθυνσης που διενεργεί τον διαγωνισμό σχετική 
ανακοίνωση (με επιστολή, τηλεγράφημα, τηλετυπικό σή¬ 
μα, τηλεμοιοτυπία/ίαχ) που περιλαμβάνει τουλάχιστον τα 
παρακάτω στοιχεία: 

1.1. Το είδος. 

1.2. Την ποσότητα. 

1.3. Την τιμή. 

1.4. Τη συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις 
τυχόν αποδεκτές τροποποιήσεις των όρων αυτών. 

1.5. Τα στοιχεία της απόφασης τελικής έγκρισης, όπου 
τούτο απαιτείται. Ανακοίνωση που δεν περιλαμβάνει τα 
στοιχεία της απόφασης αυτής, είναι άκυρη. 

1.6. Την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το, δε, έγγραφο της σύμβασης που ακολουθεί 
έχει αποδεικτικό μόνο χαρακτήρα. 

3. Ο οικονομικός φορέας στον οποίο κατακυρώθηκε ή 
ανατέθηκε η προμήθεια ή υπηρεσία υποχρεούται να προ- 
σέλθει μέσα σε δέκα πέντε (15) ημέρες από την ημερομη¬ 
νία κοινοποίησης της ανακοίνωσης, για την υπογραφή 
της σχετικής σύμβασης, προσκομίζοντας καιτηνπροβλε- 
πόμενη εγγύησης καλής εκτέλεσης αυτής. Η εν λόγω 
προθεσμία μπορεί να παρατείνεται με σύμφωνη γνώμη 
των μερών. 

4. Εάν η κατακύρωση ή η ανάθεση γίνεται σε αλλοδαπό 
οικονομικό φορέα, η ανακοίνωση απευθύνεται στον εκ¬ 
πρόσωπό του (αντίκλητό του) στην Ελλάδα, τον οποίο θα 
έχει ορίσει υποχρεωτικά κατά την κατάθεση της προσφο¬ 
ράς του, με ταυτόχρονη κατάθεση και δήλωσης αποδο¬ 
χής του αντικλήτου για τον διορισμό του αυτόν. 

5. Εάν ο οικονομικός φορέας στον οποίο έγινε η ανακοί¬ 
νωση δεν προσέλθει να υπογράψει τη σύμβαση, κηρύσ¬ 
σεται έκπτωτος με απόφαση του Διοικητικού Συμβουλίου 
της ΕΔΕΤ. Με απόφαση του Διοικητικού Συμβουλίου είναι 
δυνατή η κατακύρωση στον αμέσως επόμενο στη σειρά 
αξιολόγησης. 

ΚΕΦΑΛΑΙΟ Γ 

Η ΣΥΜΒΑΣΗ ΚΑΙ Η ΕΚΤΕΛΕΣΗ ΤΗΣ 

Άρθρο 31 
Σύναψη σύμβασης 

1. Μετά την ανακοίνωση κατακύρωσης ή ανάθεσης υπο¬ 
γράφεται η σχετική σύμβαση και από τα δύο συμβαλλό¬ 
μενα μέρη, η οποία περιλαμβάνει τουλάχιστον τα εξής 
στοιχεία: 

1.1. Τον τόπο και χρόνο υπογραφής της σύμβασης. 

1.2. Τα συμβαλλόμενα μέρη. 

1.3. Τα προς προμήθεια προϊόντα ή υπηρεσίες και οι 
αντίστοιχες ποσότητες 

1.4. Το τίμημα και τους όρους της τυχόν αναθεώρησης 
αυτού ή των επί μέρους τιμών. 

1.5. Τον τόπο, τρόπο και χρόνο παράδοσης των προϊό¬ 
ντων ή παροχής των υπηρεσιών. 

1.6. Τις τεχνικές προδιαγραφές των προϊόντων ή υπη¬ 
ρεσιών. 

1.7. Τις προβλεπόμενες εγγυήσεις. 

1.8. Τις προβλεπόμενες ρήτρες. 

1.9. Τον τρόπο επίλυσης των τυχόν διαφορών. 

1.10. Τον τρόπο και το χρόνο πληρωμής. 

1.11. Τον τρόπο αναπροσαρμογής του συμβατικού τι¬ 
μήματος, εφόσον προβλέπεται αναπροσαρμογή. 

1.12. Στις συμβάσεις προμηθειών ειδών ή παροχής υπη¬ 
ρεσιών, εισαγόμενων από το εξωτερικό, μπορεί να συνο- 
μολογείταιτο τίμημα σε ξένο νόμισμα και να υποβάλλεται 
προσφορά σε συνάλλαγμα και από Έλληνες προμηθευ¬ 
τές όταν αυτό προβλέπεται από την προκήρυξη. 

2. Το κείμενο της σύμβασης κατισχύει κάθε άλλου κει¬ 


μένου στο οποίο τούτο στηρίζεται, όπως προσφορά, δια¬ 
κήρυξη και λοιπά συμβατικά τεύχη, απόφαση κατακύρω¬ 
σης ή ανάθεσης, εκτός προφανών σφαλμάτων ή παρα¬ 
δρομών. 

3. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δύο συμβαλλόμενα μέρη, ύστερα από σύμφωνη γνώμη 
του αρμόδιου οργάνου. 

4. Η σύμβαση θεωρείται ότι εκτελέστηκε όταν συντρέ¬ 
χουν σωρευτικά και όχι διαζευκτικά τα παρακάτω: 

4.1. Παραδόθηκε ολόκληρη η ποσότητα, ή εάν αυτή που 
παραδόθηκε σε περίπτωση διαιρετού υλικού, υπολείπε¬ 
ται της συμβατικής, κατά μέρος που κρίνεται από το αρ¬ 
μόδιο όργανο ως ασήμαντο ή αντίστοιχα παρασχέθηκε το 
σύνολο των υπηρεσιών που περιγράφονται στην σύμβα¬ 
ση εκτός αν υπολείπεται των συμβατικών κατά μέρος που 
κρίνεται από το αρμόδιο όργανο ως ασήμαντο 

4.2. Παραλήφθηκε οριστικά (ποσοτικά και ποιοτικά) η 
ποσότητα που παραδόθηκε ή/και η υπηρεσία που παρα¬ 
σχέθηκε. 

4.3. Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

4.4. Εκπληρώθηκαν και οιτυχόνλοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε¬ 
σμεύτηκαν οι σχετικές εγγυήσεις κατά τα προβλεπόμενα 
από τη σύμβαση. 

Άρθρο 32 

Τρόπος και Χρόνος Παραλαβής 

1. Η παραλαβή των προϊόντων/υπηρεσιών γίνεται από 
Επιτροπή Παραλαβής που συγκροτείται για το σκοπό αυ¬ 
τό και μόνο, ή άλλο εξουσιοδοτημένο κατά περίπτωση όρ¬ 
γανο της εταιρείας. 

2. Κατά τη διάρκειατης παραλαβής των προϊόντων/υπη- 
ρεσιών διενεργείται ποσοτικός και ποιοτικός έλεγχος και 
δύναται να παρίσταται ο ανάδοχος. Ο ποιοτικός έλεγχος 
στα προϊόντα, εφόσον δεν ορίζεται διαφορετικά στη σύμ¬ 
βαση, ενεργείται με μακροσκοπική, χημική, μηχανική εξέ¬ 
ταση και πρακτική δοκιμασία. 

3. Κατά την παραλαβή συντάσσεται πρωτόκολλο παρα¬ 
λαβής από την Επιτροπή ή το εξουσιοδοτημένο κατά πε¬ 
ρίπτωση όργανο της εταιρείας, το οποίο κοινοποιείται 
υποχρεωτικά στον ανάδοχο. Σε περίπτωση απόρριψης 
του παραδοτέου, συντάσσεται πρωτόκολλο παραλαβής, 
το οποίο περιλαμβάνει τις παρεκκλίσεις που παρουσιάζει 
το παραδοτέο από τους όρους της σύμβασης, τους λό- 
γουςτης απόρριψης και γνωμάτευση της επιτροπής ή του 
εξουσιοδοτημένου οργάνου περί της χρηστικότητας και 
καταλληλότητας του παραδοτέου. Εφόσον κριθεί από 
την ΕΔΕΤ ότι οι παρεκκλίσεις του παραδοτέου δεν επη¬ 
ρεάζουν την καταλληλότητά του και μπορεί να χρησιμο¬ 
ποιηθεί για τις ανάγκες της, μπορεί να εγκριθεί η παρα¬ 
λαβή αυτού με ή χωρίς μείωση του συμβατικού τιμήμα¬ 
τος. 

4.0 ανάδοχος υποχρεούται να παραδίδειτο υλικό/υπη¬ 
ρεσίες μέσα στα χρονικά όρια και μετοντρόπο που ορίζει 
η σύμβαση. Ο συμβατικός χρόνος παράδοσης του προϊό¬ 
ντος / υπηρεσίας, είναι δυνατόν να παρατείνεται μετά από 
σχετικό αίτημα του αναδόχου, το οποίο υποβάλλεται 
προς την ΕΔΕΤ είκοσι (20) τουλάχιστον ημέρες και σε 
εξαιρετικές περιπτώσεις, δέκα (10) ημέρες πριν από τη 
λήξη του συμβατικού χρόνου. Το αρμόδιο όργανο της 

εταιρείας ή το κατ’ εξουσιοδότηση αυτού όργανο και σε 
περίπτωση έλλειψης ή απουσίας του αρμοδίου οργάνου 
το Διοικητικό Συμβούλιο ή το κατ’ εξουσιοδότηση από αυ¬ 
τό όργανο, μετά από γνωμοδότηση του αρμόδιου τμήμα¬ 
τος ή της επιτροπής παραλαβής, αποφασίζει για την απο¬ 
δοχή του αιτήματος και ορίζει τον νέο χρόνο παραλαβής. 

5. Η ΕΔΕΤ δύναται μονομερώς να μεταθέσει το χρόνο 
παράδοσης των προϊόντων/υπηρεσιών σε περίπτωση σο¬ 
βαρών λόγων που συνιστούν αντικειμενική αδυναμία 
εμπρόθεσμης παραλαβής των συμβατικών ειδών ή σε πε- 
ριπτώσειςπου συντρέχουν λόγοιπου συνιστούν ανωτέρα 
βία. 

6.0 ανάδοχος κηρύσσεται έκπτωτος σε περίπτωση που 
λήξει ο συμβατικός χρόνος παράδοσης και δεν υποβλή¬ 
θηκε έγκαιρα αίτημα παράτασής του ή έληξε ο παρατα- 
θείς κατά τα ανωτέρω χρόνος, χωρίς να παραδώσει το 
προϊόν / υπηρεσία. 

7. Ο ανάδοχος υποχρεούται να ειδοποιεί το αρμόδιο 
τμήμα της ΕΔΕΤ για την ημερομηνία που προτίθεται να 
παραδώσει το προϊόν/υπηρεσία, τουλάχιστον πέντε (5) 
εργάσιμες ημέρες νωρίτερα. 

8. Γιατα υλικά που εισάγονται από το εξωτερικό, πριντη 
φόρτωσή τους ή κατά το στάδιο κατασκευής τους, η 
ΕΔΕΤ μπορεί να αποστείλει επιτροπή από εξειδικευμέ- 
νους υπαλλήλους της ή από άλλους φορείς για τη διε¬ 
νέργεια ελέγχου στον τόπο παραγωγής τους. Στην περί¬ 
πτωση αυτή η επιτροπή συντάσσει και υποβάλλει στην 
ΕΔΕΤ πρακτικό του διενεργηθέντος ελέγχου. Ο προμη¬ 
θευτής υποχρεούται να συνεργαστεί και να διαθέσει τα 
απαραίτητα στοιχεία και τεχνικά μέσα για την πραγματο¬ 
ποίηση του ελέγχου. 

Άρθρο 33 

Πληρωμές 

Η καταβολή του συμβατικού τιμήματος γίνεται σύμφω¬ 
να με την διακήρυξη και τη σύμβαση. Σε περίπτωση δια¬ 
φωνίας μεταξύ διακήρυξης και σύμβασης υπερισχύει η 
σύ μβαση. Τα απαιτούμενα δικαιολογητικά για τις κατά πε¬ 
ρίπτωση πληρωμές ορίζονται στη σύμβαση. 

Άρθρο 34 
Ανωτέρα Βία 

1. Σε περίπτωση ανωτέρας βίας, η απόδειξη αυτής βα¬ 
ρύνει εξ ολοκλήρου τον ανάδοχο. 

2. Ο ανάδοχος που επικαλείται ανωτέρα βία, υποχρεού- 
ται μέσα σε δέκα πέντε (15) ημέρες από τότε που συνέ- 
βησαν τα περιστατικά που συνιστούν την ανωτέρα βία, να 
αναφέρει εγγράφως αυτά και να προσκομίσει στην ΕΔΕΤ 
τα απαραίτητα αποδεικτικά στοιχεία. 

3. Σε περίπτωση που ο ανάδοχος μέσα στην ανωτέρω 
προθεσμία δεν αναφέρει τα περιστατικά και δεν προσκο¬ 
μίσει τα απαιτούμενα αποδεικτικά στοιχεία, στερείται του 
δικαιώματος να επικαλεσθεί την ύπαρξη ανωτέρας βίας. 

Άρθρο 35 
Επίλυση διαφορών 

1. ) Ο ανάδοχος ως προς τη διακήρυξη και τη σύμβαση 
υπάγεται στην κατά τόπο αρμοδιότητα των δικαστηρίων 
της έδρας της ΕΔΕΤ. 

2. Στη διακήρυξη ή στη σύμβαση μπορεί να ορίζεται, για 
την επίλυση διαφορών, αντί της προσφυγής στα δικαστή¬ 
ρια, η προσφυγή των συμβαλλομένων σε διαιτησία, που 
ορίζεται από την ισχύουσα κάθε φορά σχετική νομοθεσία. 


Οι αποφάσεις της διαιτησίας είναι υποχρεωτικές για τους 
συμβαλλόμενους. 

Άρθρο 36 

Υποχρεώσεις αναδόχου 

Ο ανάδοχος, κατά την υπογραφή της σύμβασής του με 
την ΕΔΕΤ, τεκμαίρεται ότι έχει πλήρη γνώση του συνόλου 
των συνθηκών εκτέλεσης του αντικειμένου της σύμβασης 
και των αντίστοιχων κινδύνων. Τεκμαίρεται επίσης ότι 
αναλαμβάνει την εκτέλεση της σύμβασης θεωρώντας το 
συμβατικό αντάλλαγμα επαρκές για την εκτέλεση του 
αντικειμένου της σύμβασης μετά από την συνολική έρευ¬ 
να που πραγματοποίησε πριν από την κατάθεση της προ¬ 
σφοράς του. Τυχόν παράλειψη ή πλημμέλεια στην ενημέ¬ 
ρωσή του δεν τον απαλλάσσει από τις συμβατικές του 
υποχρεώσεις και ευθύνες. 

Ο ανάδοχος εκτελεί το αντικείμενο της σύμβασης σύμ¬ 
φωνα με τις γνωστές σε αυτόν συνθήκες. Απρόοπτη με¬ 
ταβολή συνθηκών συντρέχει μόνο εφόσον οι συγκεκριμέ¬ 
νες συνθήκες που έλαβαν χώρα αποτελούν αντικείμενο 
μη ασφαλιζόμενο κατά τις συνθήκες της διεθνούς αγο¬ 
ράς. 

Ο ανάδοχος φέρει ευθύνη καλής και άρτιας εκτέλεσης 
του αντικειμένου της σύμβασης. Ευθύνεταιδεγια κάθε εί¬ 
δους βλάβη από οιανδήποτε αιτία και εάν προέρχεται, 
εκτός αν άλλως προβλεφθεί στην σύμβασή του. 

Ο ανάδοχος έχει υποχρέωση να λαμβάνει υπόψη του 
κάθε διαπίστωση ελαττώματος ή παραλείψεως που δια¬ 
πιστώνεται από την ΕΔΕΤ. Κάθε ελάττωμα ή παράλειψη 
που γνωστοποιείται εγγράφως σε αυτόν πρέπει να επα¬ 
νορθώνεται από τον ανάδοχο μέσα σε εύλογη προθεσμία 
που καθορίζεται από την σύμβαση ή τάσσεται κατά περί¬ 
πτωση από την ΕΔΕΤ. 

Ο ανάδοχος έχει υποχρέωση να επανορθώνει τα ως 
άνω ελαττώματα ή παραλείψεις, τόσο κατά την διάρκεια 
εκτέλεσης του αντικειμένου της σύμβασης και μέχρι την 
οριστική παραλαβή του έργου, όσο και μετά την οριστική 
παραλαβή τους από την ΕΔΕΤ, εφόσον το ελάττωμα ή η 
παράλειψη εμφανίστηκε ή διαπιστώθηκε κατά τον χρόνο 
εγγύησης ή ευθύνης του προμηθευτή/παρέχοντα. Η κατά 
της έγγραφης αυτής γνωστοποίησης τυχόν εμπροθέ- 
σμως ασκούμενη ένσταση του αναδόχου δεν αναστέλλει 
την υποχρέωσή του να συμμορφωθεί προς τις δοθείσες 
εντολές. Ο ανάδοχος δικαιούται συμπληρωματικής αμοι¬ 
βής, εάν τελικά δικαιωθούν οι απόψεις που υποστήριζε με 
την ένστασή του και αποδειχθεί ότι με τις δοθείσες εντο¬ 
λές επιτελέσθηκε υπηρεσία, προμήθεια ή έργο μεγαλύτε¬ 
ρο του προβλεπόμενου από την σχετική σύμβαση. 

Σε περίπτωση άρνησης του αναδόχου να επανορθώσει 
τα διαπιστωθέντα ελαττώματα ή παραλείψεις ή σε περί¬ 
πτωση που παρέλθει άπρακτη η ταχθείσα προς επανόρ¬ 
θωση προθεσμία, η επανόρθωση γίνεται από την ΕΔΕΤ 
και καταλογίζεται στον ανάδοχο με οποιονδήποτε τρόπο 
ή αφαιρείται αυτοδικαίως από το συμβατικό αντάλλαγμα, 
με την επιφύλαξη του δικαιώματος κηρύξεως του αναδό¬ 
χου εκπτώτου σε περίπτωση μη ολοκλήρωσης της σύμ¬ 
βασης. 

Εάν με την σύμβαση δεν ορίζεται άλλως, ο ανάδοχος 
δεν δικαιούται να εκχωρεί τη σύμβαση σε οποιονδήποτε 
τρίτο, ούτε να αναθέτει υπεργολαβικά σε τρίτους μέρος ή 
το σύνολο του αντικειμένου της σύμβασης, ούτε να υπο¬ 
καθίσταται από τρίτο, χωρίς την προηγούμενη έγγραφη 
έγκριση της ΕΔΕΤ. Σε περίπτωση εκχώρησης, υπεργολα- 

βίας κλπ, ο ανάδοχος είναι υποχρεωμένος να προσκομί¬ 
ζει στην ΕΔΕΤ τα σχετικά συμφωνητικά και σε καμία περί¬ 
πτωση ο ανάδοχος δεν απαλλάσσεται από τις συμβατικές 
του υποχρεώσεις και ευθύνες λόγω ανάθεσης εργασιών 
σε τρίτους ή εκχώρησης ή υπεργολαβίας, ούτε η ΕΔΕΤ 
συνδέεται συμβατικά με τα τρίτα αυτά πρόσωπα. 

Ο ανάδοχος έχει την υποχρέωση να μην παρεμποδίζει 
την εκτέλεση άλλων συμβάσεων της ΕΔΕΤ. Είναι δε υπο¬ 
χρεωμένος να συνεργάζεται με την ΕΔΕΤ για την έγκαιρη 
επίλυση τυχόν διαφωνιών μεταξύ περισσοτέρων αναδο¬ 
χών. 

Ο ανάδοχος υποχρεούται να τηρεί όλες τις συμβατικές 
προθεσμίες και το εγκεκριμένο χρονοδιάγραμμα εκτέλε¬ 
σης του έργου, υπηρεσίας ή προμήθειας. 

Ο συμβατικός χρόνος παράδοσης μπορεί με απόφαση 
του αρμόδιου οργάνου της ΕΔΕΤ να παρατείνεται, ύστε¬ 
ρα από σχετικό αίτημα του αναδόχου που υποβάλλεται 
υποχρεωτικά εγγράφως είκοσι (20) τουλάχιστον ημέρες, 
και σε εξαιρετικές περιπτώσεις δέκα (10) τουλάχιστον 
ημέρες πριν από τη λήξη του συμβατικού χρόνου. Σε πε¬ 
ρίπτωση που λήξει ο συμβατικός χρόνος παράδοσης και 
δεν υποβλήθηκε εγκαίρως αίτημα παράτασής του ή έλη¬ 
ξε ο παραταθείς κατά τα ανωτέρω χρόνος παράδοσης 
χωρίς ο ανάδοχος να παραδώσει το έργο, υπηρεσία ή 
προμήθεια, ο ανάδοχος κηρύσσεται έκπτωτος, σύμφωνα 
με τον παρόντα Κανονισμό. 

Με απόφαση του αρμοδίου οργάνου της, η ΕΔΕΤ επι¬ 
βάλλει στον ανάδοχο, πέραντωντυχόν άλλων κυρώσεων 
κατά τον παρόντα Κανονισμό ή τη σύμβαση, ποινική ρή¬ 
τρα για κάθε μέρα υπέρβασης του εγκεκριμένου χρονο¬ 
διαγράμματος και μέχρι λήξης του χρόνου της παράτα¬ 
σης που χορηγήθηκε. Το ποσό της ποινικής ρήτρας κα¬ 
θορίζεται με τη σύμβαση. 

Ο ανάδοχος υποχρεούται να ειδοποιεί τις αρμόδιες επι¬ 
τροπές της ΕΔΕΤ για την ημερομηνία που προτίθεται να 
παραδώσει το έργο, τουλάχιστον πέντε (5) εργάσιμες 
ημέρες νωρίτερα. 

Σε περίπτωση πολύ σοβαρών λόγων που συνιστούν 
αντικειμενική αδυναμία εμπρόθεσμης παράδοσης του 
έργου ή σε περιπτώσεις ανωτέρας βίας, με απόφαση της 
ΕΔΕΤ ο χρόνος παράδοσης μπορεί να μετατεθεί χωρίς να 
επιβληθούν κυρώσεις στον ανάδοχο. 

Άρθρο 37 

Έκπτωση αναδόχου 

Με απόφαση της ΕΔΕΤ, ο ανάδοχος κηρύσσεται έκ¬ 
πτωτος σε περίπτωση μη προσέλευσής του μέσα στην 
προθεσμία που του ορίστηκε για να υπογράψει τη σύμβα¬ 
ση, καθώς και σε περίπτωση μη εκπλήρωσης των συμβα¬ 
τικών του υποχρεώσεων ή των γραπτών εντολών που του 
δίδονται σύμφωνα με την σύμβαση, και ιδιαιτέρως στις 
περιπτώσεις που αναφέρονται στον παρόντα Κανονισμό. 

Στον ανάδοχο που κηρύσσεται έκπτωτος επιβάλλονται 
με απόφαση της ΕΔΕΤ κυρώσεις, οι οποίες καθορίζονται 
στην απόφαση αυτή. Κυρώσεις που αθροιστικά ή διαζευ¬ 
κτικά επιβάλλονται ενδεικτικά είναι: 

α. η μερική ή ολική κατάπτωση της εγγύησης συμμετο¬ 
χής ή καλής εκτέλεσης, κατά περίπτωση. 

β. Η εκτέλεση μέρους ή όλου του έργου, κατά περίπτω¬ 
ση, σε βάρος του εκπτώτου αναδόχου, σύμφωνα με τους 
όρους που θα καθοριστούν στη σχετική απόφαση της 
ΕΔΕΤ. 


γ. Ο καταλογισμός στον ανάδοχο προστίμου για το τμή¬ 
μα του έργου για το οποίο κηρύχθηκε έκπτωτος. Το ύψος 
του προστίμου καθορίζεται με τη σχετική απόφαση της 
ΕΔΕΤ. 

δ. Η είσπραξη εντόκως μέρους ή του συνόλου, κατά πε¬ 
ρίπτωση, της τυχόν προκαταβολής που έχει λάβει ο ανά¬ 
δοχος. 

ε. Η τυχόν διαφορά που θα προκύψει από το νέο τίμημα 
των προϊόντων/υπηρεσιών που θα καταβάλλει η ΕΔΕΤ. 

Της έκπτωσης προηγείται πάντοτε ειδική πρόσκληση 
από την ΕΔΕΤ με αναλυτική έκθεση των αξιώσεων της και 
προθεσμία για την εκτέλεσή τους. Η προθεσμία πρέπει να 
είναι ανάλογη με τις απαιτήσεις της ΕΔΕΤ. Η ειδική πρό¬ 
σκληση και οι τασσόμενες με αυτήν προθεσμίες δεν ανα¬ 
τρέπουν τις υποχρεώσεις του αναδόχου αναφορικά με 
τηντήρηση του χρονοδιαγράμματος καιτις συνέπειες τυ¬ 
χόν υπέρβασης των προθεσμιών. Όταν οριστικοποιηθεί η 
έκπτωση, μετά την εκδίκαση ενδεχόμενης ένστασης του 
αναδόχου ασκηθείσας εντός πέντε (5) ημερών, εκκαθαρί¬ 
ζονται τα έκτης συμβάσεως απορρέοντα εκατέρωθεν δι¬ 
καιώματα και υποχρεώσεις. Για την οριστική εκκαθάριση 
λαμβάνεται υπόψη και η επιμέτρηση της ήδη εκτελεσθεί- 
σας υπηρεσίας ή προμήθειας. 

Άρθρο 38 

Αναστολή της σύμβασης 

Η ΕΔΕΤ διατηρεί το δικαίωμα να αναστέλλει την εφαρ¬ 
μογή μέρους ή του συνόλου της σύμβασης, με έγγραφη 
γνωστοποίηση στον ανάδοχο. Στην γνωστοποίηση αυτή 
προσδιορίζονται οι λόγοι που καθιστούν αναγκαία την 
αναστολή, η ημερομηνία έναρξής της καθώς και η πιθα¬ 
νολογούμενη διάρκειά της. Από την ημερομηνία έναρξης 
της αναστολής ο ανάδοχος απαλλάσσεται εκείνων των 
συμβατικών του υποχρεώσεων η εκπλήρωση των οποίων 
έχει ανασταλεί. Οφείλει ωστόσο να λάβει όλα τα ενδε- 
δειγμένα μέτρα για περιορισμό τυχόν δαπανών, είτε αυ¬ 
τού είτε της ΕΔΕΤ. 

Άρθρο 39 

Λύση της σύμβασης 

Η ΕΔΕΤ διατηρεί το δικαίωμα να καταγγείλει οποτεδή¬ 
ποτε τη σύμβαση με τον ανάδοχο μετά από απόφαση του 
αρμόδιου οργάνου της. 

Στην περίπτωση αυτή, ο ανάδοχος, πέραν της αμοιβής 
γιατο έργο, υπηρεσία ή προμήθεια που έχει εκτελέσει μέ¬ 
χρι του χρόνου της καταγγελίας, δεν δικαιούται να λάβει 
κανένα επιπλέον ποσό ως αποζημίωση, εκτός εάν το αρ¬ 
μόδιο όργανο της ΕΔΕΤ αποφασίσει την καταβολή εύλο- 
γης αποζημίωσης. 

Σε περίπτωση θανάτου, περιορισμού κατά οποιονδήπο- 
τε τρόπο της δικαιοπρακτικής ικανότητας ή πτώχευσης 
του αναδόχου, εφόσον πρόκειται για φυσικό πρόσωπο, 
καθώς και σε περίπτωση λύσης, πτώχευσης ή θέσης σε 
αναγκαστική διαχείριση του αναδόχου, εφόσον πρόκειται 
για νομικό πρόσωπο, η σύμβαση λύνεται αυτοδικαίως 
από της επελεύσεως των ανωτέρω γεγονότων. 

Σε περίπτωση που ένα εκ των γεγονότων της προηγου- 
μένης παραγράφου επέλθει στο πρόσωπο ενός από τα 
μέλη, φυσικά ή νομικά πρόσωπα, που απαρτίζουν τον 
ανάδοχο, τότε εάν μεν οι υποχρεώσεις οι απορρέουσες 
από τη σύμβαση μπορούν να εκπληρωθούν από τα ενα- 
πομείναντα μέλη του αναδόχου, η σύμβαση εξακολουθεί 
να υφίσταται ως έχει και να παράγει όλα τα έννομα απο- 

τελέσματά της. Στην αντίθετη περίπτωση, η σύμβαση λύ¬ 
νεται αυτοδικαίως. 

Η κρίση για τη δυνατότητα εκπλήρωσης των όρων της 
συμβάσεως εναπόκειται στη διακριτική ευχέρεια του αρ¬ 
μόδιου οργάνου της ΕΔΕΤ. 

ΚΕΦΑΛΑΙΟ Δ' 

ΤΕΛΙΚΕΣ ΔΙΑΤΑΞΕΙΣ 

Αρθρο 40 
Εμπιστευτικότητα 

Η ΕΔΕΤ δεσμεύεται να τηρεί εμπιστευτικά για δύο (2) 
έτη τα στοιχεία που τίθενται στην διάθεσή της από προ- 
σφέροντες, ιδίως εάν αφορούν σε τεχνικά στοιχεία ή πλη¬ 
ροφορίες και τεχνογνωσία ή δικαιώματα πνευματικής 
ιδιοκτησίας, εφόσον αυτά φέρουν την ένδειξη Έμπιστευ- 
τικό Έγγραφο”. Παράβαση της αρχής εμπιστευτικότητας 
προκύπτει μόνο από έγγραφο που έχει εκδώσει όργανο 
της ΕΔΕΤ. 

Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε αυτοδικαίως σε περίπτωση εκκρεμούς έν¬ 
στασης, δίκης ή διαιτησίας, στο απολύτως αναγκαίο μέ¬ 
τρο και αποκλειστικά για χρήση της από τα μέρη, τους νο¬ 
μικούς τους παραστάτες καθώς τους δικαστές / 
διαιτητές. Σε καμία περίπτωση η εμπιστευτικότητα δεν 
δεσμεύει την ΕΔΕΤ προς τις αρχές του Ελληνικού Κρά¬ 
τους και της Ευρωπαϊκής Ένωσης. 

Αρθρο 41 

Παροχή πληροφοριών - Αλληλογραφία - Γλώσσα 

Η ΕΔΕΤ δίνει στους διαγωνιζομένους κάθε απαραίτητη 
πληροφορία ή διευκρίνιση για την διεξαγωγή διαγωνι¬ 
σμού, κοινοποιώντας την και στους λοιπούς ενδιαφερο¬ 
μένους. Ουδεμία άλλη πληροφορία σε σχέση με διαγωνι¬ 
σμό δύναται να δοθεί σε ενδιαφερομένους από την ΕΔΕΤ 
και τα όργανα αυτής. 

Κάθε παροχή πληροφορίας, αλληλογραφία, γνωστο¬ 
ποίηση, υποβολή προσφυγής, αίτησης κλπ από και προς 
την ΕΔΕΤ διατυπώνεται εγγράφως στην ελληνική γλώσ¬ 
σα. Άλλως, τα σχετικά έγγραφα συνοδεύονται από επίση¬ 
μη μετάφραση στην ελληνική. 

Άρθρο 42 

Εφαρμοστέο δίκαιο 

Ο παρών Κανονισμός έχει συνταχθεί με βάση τις διατά¬ 
ξεις των κοινοτικών οδηγιών 92/50/ΕΟΚ και 93/36/ΕΟΚ, 
όπως αυτές συμπληρώθηκαν και τροποποιήθηκαν με τις 
οδηγίες 97/52/ΕΚ και 2001/78/ΕΚ, τις διατάξεις της κοινο¬ 
τικής οδηγίας 89/665/ΕΟΚ, τα εθνικά νομοθετήματα εν¬ 
σωμάτωσης των κοινοτικών οδηγιών στην ελληνική έννο- 
μητάξη (Νόμος 2522/1997, Π.Δ. 346/98,18/00,370/95 και 


105/00) και τις γενικότερες αρχές του κοινοτικού δικαίου 
περί μη νόθευσης του ελεύθερου ανταγωνισμού, διαφά¬ 
νειας και παροχής ίσων ευκαιριών σε όλους τους διαγω- 
νιζόμενους. 

Σε περίπτωση που ένα ζήτημα δεν ρυθμίζεται ειδικά από 
τονπαρόντα Κανονισμό, εφαρμόζεται συμπληρωματικάη 
εκάστοτε ισχύουσα συναφής κοινοτική νομοθεσία και οι 
διέπουσες την ΕΔΕΤ διατάξεις της ελληνικής νομοθε¬ 
σίας. 

Αρθρο 43 
Επίλυση διαφορών 

Όλες οι διαφορές που προκύπτουν από την εκτέλεση 
και ερμηνεία σύμβασης μεταξύ ΕΔΕΤ και αναδόχου, κα¬ 
θώς και από κάθε άλλη πράξη οργάνου της ΕΔΕΤ ή συμ- 
βαλλομένου με την ΕΔΕΤ και πάντοτε σε σχέση με συγκε¬ 
κριμένη σύμβαση ανάθεσης έργου, υπηρεσίας ή προμή¬ 
θειας επιλύονται δικαστικά. Εφαρμοστέο είναι το 
ελληνικό ουσιαστικό και δικονομικό δίκαιο, αποκλειστικά 
δε αρμόδια για την επίλυση κάθε διαφοράς είναι τα καθ’ 
ύλην αρμόδια δικαστήρια της Αθήνας, εκτός εάν ρητά 
έχει ορισθεί ή συμφωνηθεί διαφορετικά στην διακήρυξη ή 
την τυχόν καταρτισθείσα σύμβαση. 

Οι διαφορές μπορούν να επιλύονται και με διαιτησία, 
εφόσον αυτό προβλέπεται στην διακήρυξη και στην αντί¬ 
στοιχη σύμβαση ανάθεσης. 

Αρθρο 44 

Έγκριση - Τροποποίηση - Ισχύς του Κανονισμού 

Τροποποιήσεις ή συμπληρώσεις του Κανονισμού εγκρί- 
νονται και ισχύουν σύμφωνα με τις διατάξεις που ισχύουν 
για τον αρχικό Κανονισμό. Μεταγενέστερες τροποποιή¬ 
σεις του Κανονισμού κωδικοποιούνται κάθε φορά σε ενι¬ 
αίο κείμενο με πρωτοβουλία της ΕΔΕΤ και την έγκριση του 
Υπουργού Ανάπτυξης. 

Εφόσον ο Κανονισμός τροποποιηθεί, σύμφωνα με τις 
διατάξεις του παρόντος άρθρου, δεσμεύει τους τρίτους 
αυτοδίκαια από την ημέρα της δημοσίευσής του στην 
Εφημερίδα της Κυβερνήσεως, έστω και εάν οι σχετικές 
τροποποιήσεις του αφορούν υπό εξέλιξη διαγωνισμό ή 
εκτελούμενη σύμβαση. 

Ο παρών Κανονισμός εγκρίνεται από τον Υπουργό Ανά¬ 
πτυξης και ισχύει από την ημέρα δημοσίευσής του στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 

Ο ΥΠΟΥΡΓΟΣ 

